
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μάί'ου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 1840 


ΑΠΟΦΑΣΕΙΣ 

Αριθμ. 14598 _ 

Επανίδρυση Διιδρυματικού Προγράμματος Με¬ 
ταπτυχιακών Σπουδών «Νοσηλευτική Φροντίδα 
Ενηλίκων» Τμήματος Ιατρικής του Πανεπιστημί¬ 
ου Ιωαννίνων Τμήματος Νοσηλευτικής του Τε¬ 
χνολογικού Εκπαιδευτικού Ιδρύματος Ηπείρου 
και Κανονισμός Λειτουργίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συνεδρίαση 1046/5/26-4-2018, Θέμα 2ο) 

Έχοντας υπόψη: 

Ι.Το π.δ. 746/70 «Περί Ιδρύσεως Πανεπιστημίου εν 
Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση - συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-2013, τ.Α'). 

3. Τις διατάξεις του ν. 4485/2017 (ΦΕΚ ΑΊ 14), και ειδι¬ 
κότερα τα άρθρα 30 έως και 37,45 και 85. 

4. Τις διατάξεις του ν. 4521/2018 (ΦΕΚΑ'38) άρθρο 19, 
παρ. 7. 

5. Την αριθμ. 163204/21/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

6. Την αριθμ. 216772/Ζ1/8-12-2017 υπουργική απόφα¬ 
ση (ΦΕΚ Β'4334/12-12-2017) με τίτλο «Τρόπος κατάρτι¬ 
σης του αναλυτικού προϋπολογισμού λειτουργίας και 
της έκθεσης βιωσιμότητας των προγραμμάτων μετα¬ 
πτυχιακών σπουδών». 

7. Την αριθμ. 26407/Ζ1/15-2-2018 Εγκύκλιο του 
Υπουργείου Παιδείας, Έρευνας και Θρησκευμάτων. 

8. Το αριθμ. πρωτ. 45070/Ζ1/19-3-2018 έγγραφο του 
Γενικού Γραμματέα του Υπουργείου Παιδείας, Έρευνας 
και Θρησκευμάτων. 

9. Τις διατάξεις του ν. 4009/2011 (ΦΕΚ Α' 195) όπως 
τροποποιήθηκαν και ισχύουν. 

10. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83) όπως τροποποι- 
ήθηκαν και ισχύουν. 

11 .Την αριθμ. 51346/Β7 υπουργική απόφαση (ΦΕΚ855/ 
Β/30-6-2003) ίδρυσης του Προγράμματος Μεταπτυχια¬ 
κών Σπουδών «Νοσηλευτική Παθολογία», όπως τροπο¬ 
ποιήθηκε με τις υπουργικές αποφάσεις αριθμ. 85012/Β7 


(ΦΕΚ 1317/Β/16-9-2003), 1512/Β7 (ΦΕΚ 1404/Β/6-8-2007), 
206479/Ζ1 (ΦΕΚ 3521/Β/29-12-2014) και 17477 (ΦΕΚ 
2508/Β/20-7-2017) 

12. Τις διατάξεις του ν. 3374/2005 (ΦΕΚ ΑΊ 89/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπωςτροποποιήθηκε 
και ισχύει. 

13. Την απόφαση της Συνέλευσης του Τμήματος Ιατρι¬ 
κής της Σχολής Επιστημών Υγείας του Πανεπιστημίου 
Ιωαννίνων αριθμ. συν. 838α/13-2-2018. 

14. Την απόφαση της ΠροσωρινήςΣυνέλευσηςτουΤμή- 
ματος Νοσηλευτικής της Σχολής Επαγγελμάτων Υγείας 
και Πρόνοιας του ΤΕΙ Ηπείρου συν. αριθμ.30/14-2-2018. 

15. Την απόφαση της Συγκλήτου του ΤΕΙ Ηπείρου συν. 
αριθμ. 10/19-4-2018. 

16. Το Ειδικό Πρωτόκολλο Συνεργασίας μεταξύ των 
συνεργαζόμενων Ιδρυμάτων. 

17. Το έγγραφο της Α.Δ.Ι.Π από το οποίο προκύπτει ότι 
έχει ολοκληρωθεί η Εξωτερική Αξιολόγηση του Τμήμα¬ 
τος Ιατρικής του Πανεπιστημίου Ιωαννίνων. 

18. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
προϋπολογισμού, αποφασίζουμε: 

Α. Την Επανίδρυση του υφιστάμενου Διιδρυματικού 
Π.Μ.Σ.τωνΤμημάτων Ιατρικήςτου Πανεπιστημίου Ιωαν¬ 
νίνων και Νοσηλευτικής του ΤΕΙ Ηπείρου με τίτλο «Νο¬ 
σηλευτική Φροντίδα Ενηλίκων». 

Άρθρο 1 

Γενικές Διατάξεις 

Το Τμήμα Ιατρικής της Σχολής Επιστημών Υγείας του 
Πανεπιστημίου Ιωαννίνων και το Τμήμα Νοσηλευτικής 
της Σχολής Επαγγελμάτων Υγείας Πρόνοιας του Τ.Ε.Ι. 
Ηπείρου συνδιοργανώνουν και λειτουργούν από το 
ακαδημαϊκό έτος 2018-2019το αναμορφωμένο Διιδρυ- 
ματικό Πρόγραμμα Μεταπτυχιακών Σπουδών με τίτλο 
«Νοσηλευτική Φροντίδα Ενηλίκων». 

Άρθρο 2 

Αντικείμενο - Σκοπός 

Στόχος του Δ.Π.Μ.Σ. είναι η προετοιμασία και η κα¬ 
τάρτιση των φοιτούντων με τις απαραίτητες γνώσεις και 
δεξιότητες, ώστε να εξελίξουν και να παρέχουν τεκμη¬ 
ριωμένη και επιστημονική νοσηλευτική φροντίδα. Το 

Π.Μ.Σ. προφέρει την ευκαιρία στους φοιτούντες να εξε¬ 
λίξουν τη νοσηλευτική γνώση τους και να αναπτύξουν 
την επιστημονική σκέψη τους για να παρέχουν πρακτικές 
και καινοτόμες λύσεις, και να διαχειρίζονται επιτυχώς 
πολύπλοκες καταστάσεις που σχετίζονται με ζητήμα¬ 
τα φροντίδας υγείας. Επιπλέον, το Π.Μ.Σ. έχει στόχο να 
αποκτήσουν οι φοιτούντες δεξιότητες, κριτική σκέψη, 
δυνατότητες εφαρμογής τεκμηρίων στην πράξη και 
ικανότητες να συνθέτουν ιδέες και θεωρίες, έτσι ώστε 
να λαμβάνουν ορθολογικές αποφάσεις για την παροχή 
ποιοτικής, διαφανούς και κατάλληλης φροντίδας και νο¬ 
σηλευτικής δράσης. 

Το Δ.Π.Μ.Σ. προετοιμάζει τους μεταπτυχιακούς φοι¬ 
τητές να παρέχουν αποτελεσματική, ασφαλή, και και- 
νοτόμα φροντίδα σε ποικίλα περιβάλλοντα, και για 
πολλαπλές και διαφορετικές ανάγκες και εξαρτήσεις. 
Το Π.Μ.Σ. εστιάζει στην παροχή προηγμένης νοσηλευ¬ 
τικής φροντίδας, ώστε να υποστηρίξει άτομα που έχουν 
έλλειμμα αυτο-φροντίδας. Απώτερος στόχος είναι οι με¬ 
ταπτυχιακοί φοιτητές να εξελίξουν τις δεξιότητες αξιο¬ 
λόγησης ερευνητικών αποτελεσμάτων και εμπειρικών 
δεδομένων, να αποκτήσουν δυνατότητες εφαρμογής 
ερευνητικών και αναστοχαστικών αποτελεσμάτων στον 
επιστημονικό - επαγγελματικό χώρο τους και να αναπτύ¬ 
ξουν γνώσεις σχεδιασμού και διεξαγωγής έρευνας στο 
χώρο της Νοσηλευτικής. 

Άρθρο 3 

Μεταπτυχιακός τίτλος 

Το Δ.Π.Μ.Σ. απονέμει Μεταπτυχιακό Δίπλωμα Ειδίκευ¬ 
σης (Μ.Δ.Ε.) στη Νοσηλευτική Φροντίδα Ενηλίκων. Ο τίτ¬ 
λος θα μεταφράζεται στην αγγλική γλώσσα ως Μβϊϊθγ 
οί5είθηεθ (Μ5ς) ίπ ΑάυΙΐ Νυ^ίης. Οιτίτλοι απονέμονται 
απότοΤμήμα Ιατρικήςτου Πανεπιστημίου Ιωαννίνων με 
αναφορά στο Τμήμα Νοσηλευτικής του Τ.Ε.Ι. Ηπείρου 
στους χορηγούμενος τίτλους. 

Άρθρο 4 

Κατηγορίες Εισακτέων Πτυχιούχων 

Στο Δ.Π.Μ.Σ. γίνονται δεκτοί μετά από επιλογή πτυ- 
χιούχοι των Τμημάτων Νοσηλευτικής της ημεδαπής ή 
ομοταγών αναγνωρισμένων ιδρυμάτων της αλλοδαπής 
εφόσον προσκομίσουν αναγνώριση ισοτιμίας του τίτ¬ 
λου τους από τον ΔΟΑΤΑΠ. Κατ'εξαίρεση γίνονται δεκτοί 


απόφοιτοι Α.Ε.Ι. των οποίων συνεκτιμάται η αποδεδειγ¬ 
μένη επαγγελματική και ερευνητική εμπειρία στη Νο¬ 
σηλευτική. 

Άρθρο 5 

Χρονική διάρκεια 

Η χρονική διάρκεια για την απονομή του Μ.Δ.Ε. ορί¬ 
ζεται σε τέσσερα (4) εξάμηνα εκ των οποίων το τέταρτο 
εξάμηνο διατίθεται για την εκπόνηση της μεταπτυχια¬ 
κής διπλωματικής εργασίας. Η χρονική διάρκεια για την 
απόκτηση Μ.Δ.Ε. δεν μπορεί να είναι μεγαλύτερη από 
τέσσερα (4) πλήρη ημερολογιακά έτη από την ημερο¬ 
μηνία εισαγωγής στο Δ.Π.Μ.Σ. 

Άρθρο 6 

Πρόγραμμα Μαθημάτων 

Το Δ.Π.Μ.Σ. είναι πλήρους φοίτησης. Το αναλυτικό 
πρόγραμμα μαθημάτων του Δ.Π.Μ.Σ. περιλαμβάνει 
υποχρεωτικά μαθήματα, μαθήματα επιλογής και με¬ 
ταπτυχιακή διπλωματική εργασία. Για την απόκτηση 
του Μ.Δ.Ε. απαιτείται η συμπλήρωση 120 πιστωτικών 
μονάδων (Ε0Τ5), οι οποίες προκύπτουν από την παρα¬ 
κολούθηση και επιτυχή εξέταση των μαθημάτων (90 
πιστωτικές μονάδες) και από την εκπόνηση μεταπτυχι¬ 
ακής διπλωματικής εργασίας (30 πιστωτικές μονάδες). Η 
γλώσσα διδασκαλίας είναι η ελληνική, αλλά οι υποψήφιοι 
θα πρέπει να έχουν καλή γνώση της Αγγλικής γλώσσας, 
τουλάχιστον Β2 επίπεδο. Κατά τα τρία πρώτα εξάμηνα 
του Μ.Π.Σ. για κάθε εξάμηνο, ο φοιτητής πρέπει να πα¬ 
ρακολουθήσει τα τρία πρώτα υποχρεωτικά μαθήματα, 
όπως περιγράφονται παρακάτω και να επιλέξει άλλο ένα 
από τα υπόλοιπα προτεινόμενα επιλογής, ώστε να συ¬ 
μπληρώσει συνολικά τριάντα (30) πιστωτικές μονάδες 
(Ε(ΙΤ5) ανά εξάμηνο σπουδών. Το τέταρτο εξάμηνο του 
Μ.Π.Σ. ο φοιτητής εκπονεί μεταπτυχιακή διπλωματική 
εργασία που αντιστοιχεί σε τριάντα (30) πιστωτικές μο¬ 
νάδες. Για την απόκτηση του Μ.Δ.Ε. απαιτείται η παρα¬ 
κολούθηση και η επιτυχής εξέταση σε άλατα μαθήματα 
του προγράμματος. Η Συντονιστική Επιτροπή (Σ.Ε.) του 
Π.Μ.Σ. μπορεί να κάνει τροποποίηση στο πρόγραμμα 
μαθημάτων του Μ.Δ.Ε., όταν απαιτείται, για την καλύτερη 
επίτευξη των στόχων του Μ.Δ.Ε. Αναλυτικότερα, το πρό¬ 
γραμμα σπουδών ανά εξάμηνο διαμορφώνεται ως εξής: 


Α'ΕΞΑΜΗΝΟ 

α/α 

Είδος μαθήματος 

Μαθήματα 

Ε0Τ5 

1 

Υποχρεωτικό 

Φροντίδα σε Μονάδες Εντατικής και Αυξημένης 
Φροντίδας 

8 

2 

Υποχρεωτικό 

Προηγμένη Νοσηλευτική Πράξη και Αναστοχαστική 
Πρακτική 

8 

3 

Υποχρεωτικό 

Επικοινωνιακές Δεξιότητες στη Φροντίδα Ενηλίκων 

8 

Επιλέγεται ένα από τα παρακάτω μαθήματα επιλογής 

4α 

Επιλογής 

Διεθνείς Διαιτητικές Κατευθυντήριες Οδηγίες για 

Χρόνια Νοσήματα και Μεσογειακή Δίαιτα 

6 

4β 

Επιλογής 

Φροντίδα Ενηλίκων με Συμπτώματα Απειλητικά για τη 
Ζωή τους 

6 

4γ 

Επιλογής 

Διαταραχές Λιπιδίων 

6 

ΒΈΞΑΜΗΝΟ 

α/α 

Είδος μαθήματος 

Μαθήματα 

Ε0Τ5 

1 

Υποχρεωτικό 

Φιλοσοφία και Ψυχολογία της Φροντίδας 

8 

2 

Υποχρεωτικό 

Νοσηλευτική Πράξη Βασισμένη σεΤεκμήρια 

8 

3 

Υποχρεωτικό 

Υποστήριξη Ατόμων με Χρόνια Νοσήματα και των 
Οικογενειών τους 

8 

Επιλέγεται ένα από τα παρακάτω μαθήματα επιλογής 

4α 

Επιλογής 

Προαγωγή της Υγείας και της Ποιότητας Ζωής 

6 

4β 

Επιλογής 

Νοσηλευτική και Ενδοσκόπηση πεπτικού σωλήνα 

6 

4γ 

Επιλογής 

Αρχές Αντιμετώπισης Σακχαρώδους Διαβήτη και 
Μεταβολικού Συνδρόμου 

6 

Γ'ΕΞΑΜΗΝΟ 

α/α 

Είδος μαθήματος 

Μαθήματα 

ΕΈΤ5 

1 

Υποχρεωτικό 

Σχεδιασμός Ποιοτικής Έρευνας 

8 

2 

Υποχρεωτικό 

Σχεδιασμός Ποσοτικής Έρευνας 

8 

3 

Υποχρεωτικό 

Ακαδημαϊκή Συγγραφή - Διαπραγματεύσιμη Μάθηση 

8 

Επιλέγεται ένα από τα παρακάτω μαθήματα επιλογής 

4α 

Επιλογής 

Νοσηλευτική Φροντίδα σε χρόνια νοσήματα ήπατος και 
γαστρεντερικού συστήματος 

6 

4β 

Επιλογής 

Αρχές Νοσηλευτικής Φροντίδας και Οργάνωσης Ειδικών 
Μονάδων Νοσηλείας 

6 

4γ 

Επιλογής 

Πληροφοριακά Συστήματα στην Υγεία και Ηλεκτρονική 
Επιβοηθητική Τεχνολογία στη Φροντίδα 

6 

ΔΈΞΑΜΗΝΟ 

α/α 

Είδος μαθήματος 

Μαθήματα 

Ε0Τ5 

1 

Υποχρεωτικό 

Μεταπτυχιακή Διπλωματική Εργασία 

30 


Η Γλώσσα διδασκαλίας είναι η ελληνική και, σε περί¬ 
πτωση παρακολούθησης από αλλοδαπούς φοιτητές, 
ελληνική και αγγλική. Η συγγραφή της διπλωματικής 
εργασίας για τη Δ.Μ.Ε. μπορεί να γίνεται στην ελληνική 
ή στην αγγλική γλώσσα. 

Άρθρο 7 

Αριθμός Εισακτέων 

Ο αριθμός των εισακτέων κατά έτος στο Δ.Π.Μ.Σ. ορί¬ 
ζεται κατά ανώτατο όριο σε είκοσι (20) μεταπτυχιακούς 
φοιτητές. 

Άρθρο 8 

Προσωπικό 

Στο Δ.Π.Μ.Σ. θα απασχοληθούν ΔΕΠ των συνεργαζό- 
μενων τμημάτων και άλλων τμημάτων σύμφωνα με τις 
διατάξεις του του ν. 4485/2017 (άρθρο 36) (ΦΕΚ 114/ 
τ.Α74-8-2017). Επίσης, με γνώμονα την ποιότητα του 
Δ.Π.Μ.Σ και την κατά το δυνατόν αρτιότερη προσφορά 
εκπαιδευτικού έργου, δίνεται περιστασιακά η δυνατότη¬ 
τα να συμμετάσχουν και μέλη Δ.Ε.Π. άλλων Τμημάτων, 
Πανεπιστημίων ή Ερευνητικών Κέντρων της ημεδαπής 
ή και αλλοδαπής, συναφούς γνωστικού αντικειμένου, 
σε ποσοστό που δεν μπορεί να υπερβαίνει το 20% του 
συνόλου των διδασκόντων. 

Άρθρο 9 

Υλικοτεχνική Υποδομή 

Για τη λειτουργία του Δ.Π.Μ.Σ. θα χρησιμοποιηθούν οι 


χώροι διδασκαλίας και έρευνας, τα εργαστήρια, ο εξο¬ 
πλισμός και η διοικητική δομή των δύο συνεργαζόμενων 
Τμημάτων. 

Άρθρο 10 

Διάρκεια λειτουργίας 

Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2028-2028 (δύο 5ετίες) σύμφωνα με την κείμενη 
νομοθεσία σχετικά με την αξιολόγηση και ανανέωση των 
Π.Μ.Σ. (διατάξεις της παραγράφου 8 του άρθρου 32 του 
ν. 4485/2017). 

Άρθρο 11 

Κόστος Αειτουργίας 

Το συνολικό ετήσιο κόστος λειτουργίας του προγράμ¬ 
ματος υπολογίζεται σε είκοσι (20) χιλιάδες ευρώ.Το ποσό 
αυτό είναι απαραίτητο για την εύρυθμη λειτουργία του 
προγράμματος.Το Δ.Π.Μ.Σ. «Νοσηλευτική Φροντίδα Ενη¬ 
λίκων» λειτουργεί χωρίς τέλη φοίτησης. Πιθανές πηγές για 
την κάλυψη του κόστους λειτουργίας του είναι όπως ορί¬ 
ζονται στο άρθρο 37 παρ. 1, του ν. 4485/2017 (αναφέρο- 
νται και στη συνέχεια). Επίσης, σύμφωνα με το άρθρο 37, 
παρ. 4, του ν. 4485/2017, η διαχείριση των εσόδων των 
Π.Μ.Σ. γίνεται από τον Ε.Λ.Κ.Ε.του Πανεπιστημίου Ιωαννί- 
νων και κατανέμεται κατά 70% για κάλυψη λειτουργικών 
εξόδων του Π.Μ.Σ. και κατά 30% για κάλυψη λειτουρ¬ 
γικών εξόδων του ιδρύματος με προτεραιότητα στην 
κάλυψη των αναγκών των Π.Μ.Σ. που λειτουργούν χωρίς 
τέλη φοίτησης. 

ΕΞΟΔΑ 

Ποσό 

(θυτο) 

1 

Δαπάνες εξοπλισμού και δαπάνες λογισμικού (δαπάνες συντήρησης και/ή ανανέωσης υλικοτεχνικής 
υποδομής) 

1.500 

2 

Δαπάνες χορήγησης υποτροφιών σε μεταπτυχιακούς φοιτητές 


3 

Δαπάνες αναλωσίμων 

1.000 

4 

Δαπάνες μετακινήσεων διδασκόντων του Π.Μ.Σ. 

2.000 

5 

Δαπάνες μετακινήσεων φοιτητών του Π.Μ.Σ. για εκπαιδευτικούς σκοπούς 

2.500 

6 

Αμοιβές διδασκαλίας τακτικού προσωπικού των Α.Ε.Ι. και ερευνητικών κέντρων και ινστιτούτων 
που συμμετέχουν στην οργάνωση του Π.Μ.Σ. 


7 

Αμοιβές έκτακτου διδακτικού προσωπικού των Α.Ε.Ι. που συμμετέχουν στην οργάνωση του Π.Μ.Σ. 


8 

Αμοιβές διδασκαλίας προσωπικού της παρ. 5 του άρθρου 36 του ν. 4485/2017 (επισκέπτες 
καθηγητές) 


9 

Αμοιβές διοικητικής και τεχνικής υποστήριξης 

6.000 

10 

Λοιπές δαπάνες, όπως έξοδα δημοσιότητας-προβολής, αγοράς εκπαιδευτικού υλικού, συντήρησης 
ιστοσελίδας του προγράμματος, οργάνωσης συνεδρίου/ημερίδων 

1.000 

11 

Λειτουργικά έξοδα ιδρύματος (30%) με προτεραιότητα στην κάλυψη αναγκών των Π.Μ.Σ. που 
λειτουργούν χωρίς τέλη φοίτησης 

6.000 


Συνολικό κόστος 

20.000 


Σύμφωνα με το άρθρο 37 παρ. 1, του ν. 4485/2017, η 
χρηματοδότηση για την κάλυψη του κόστους λειτουρ¬ 
γίας του Δ.Π.Μ.Σ. μπορεί να προέλθει από (α) τον προ¬ 
ϋπολογισμό του Πανεπιστημίου Ιωαννίνων (φορέα που 
οργανώνει το Π.Μ.Σ.) (β) τον προϋπολογισμό του Υπουρ¬ 
γείου Παιδείας, Έρευνας και Θρησκευμάτων (ΥΠ.Π.Ε.Θ.), 
(γ) δωρεές, παροχές, κληροδοτήματα, και κάθε είδους 
χορηγίες φορέων του ιδιωτικού τομέα, ή φορέων του δη¬ 
μόσιου τομέα, όπως οριοθετείται στην περίπτωση α' της 
παρ. 1 του άρθρου 14 του ν. 4270/2014 (ΦΕΚ 143/τ.Α7 
28-6-2014), (δ) πόρους από ερευνητικά προγράμματα, 
(ε) πόρους από προγράμματα της Ευρωπαϊκής Ένωσης ή 
άλλων διεθνών οργανισμών, (στ) μέρος των εσόδων των 
Ειδικών Λογαριασμών Κονδυλίων Έρευνας (Ε.Λ.Κ.Ε.) των 
Α.Ε.Ι., (ζ) καθώς και κάθε άλλη νόμιμη αιτία. 

Δεν προβλέπεται καταβολή τελών φοίτησης από τους 
φοιτητές του Δ.Π.Μ.Σ. 

Άρθρο 12 

Μεταβατικές Διατάξεις 

Οι μεταπτυχιακοί φοιτητές που έχουν εγγράφει έως και 
το ακαδημαϊκό έτος 2017-18 θα ολοκληρώσουν τις σπου¬ 
δές τους σύμφωνα με τις ισχύουσες πριν την έναρξη του 
ν. 4485/2017 (ΦΕΚ 114/τ.Α74-8-2017) διατάξεις, βάσει 
του άρθρου 85 παρ. 2 (β) του ν. 4485/2017. Όσα θέματα 
δεν ρυθμίζονται στην παρούσα απόφαση θα ρυθμί¬ 
ζονται από τον Κανονισμό Μεταπτυχιακών Σπουδών 
και από τα αρμόδια όργανα σύμφωνα με την κείμενη 
νομοθεσία. 

Ειδικό Πρωτόκολλο Συνεργασίας 
μεταξύ του Τμήματος Ιατρικής της Σχολής Επι¬ 
στημών Υγείας του Πανεπιστημίου Ιωαννίνων και 
του Τμήματος Νοσηλευτικής του ΤΕΙ Ηπείρου 

Άρθρο 1 

Γενικές Διατάξεις 

Το Τμήμα Ιατρικής του Πανεπιστημίου Ιωαννίνων και 


τοΤμήμα Νοσηλευτικής του Τ.Ε.Ι. Ηπείρου θασυνδιοργα- 
νώσουν και θα λειτουργήσουν από το Ακαδημαϊκό Έτος 
2018-2019τοΔιιδρυματικό Πρόγραμμα Μεταπτυχιακών 
Σπουδών με τίτλο «Νοσηλευτική Φροντίδα Ενηλίκων» 
[Μθϊϊθγ οί 5ςίθηςθ ίπ ΑάυΙΐ Νυι·$ίης|]. 

Άρθρο 2 

Σκοπός και Αντικείμενο 

Στόχος του Π.Μ.Σ. είναι η προετοιμασία και ο εφοδι¬ 
ασμός των φοιτούντων με τις απαραίτητες γνώσεις και 
δεξιότητες, ώστε να εξελίξουν και να παρέχουν ως ειδικοί 
τεκμηριωμένη και επιστημονική νοσηλευτική φροντί¬ 
δα σε άτομα που έχουν ανάγκη φροντίδας. Το Π.Μ.Σ. 
προφέρει την ευκαιρία στους φοιτούντες να εξελίξουν 
τη νοσηλευτική γνώση τους και να αναπτύξουν την 
επιστημονική σκέψη τους για να παρέχουν πρακτικές 
και καινοτόμες λύσεις, και να διαχειρίζονται επιτυχώς 
πολύπλοκες καταστάσεις που σχετίζονται με ζητήματα 
φροντίδας υγείας. Επιπλέον, το Π.Μ.Σ. έχει στόχο να εφο¬ 
διαστούν οι φοιτούντες με δεξιότητες κριτικής σκέψης, 
με δυνατότητες εφαρμογής τεκμηρίων στην πράξη, και 
με ικανότητες να συνθέτουν ιδέες και θεωρίες, έτσι ώστε 
να λαμβάνουν ορθολογικές αποφάσεις για την παροχή 
ποιοτικής, διαφανούς και έλλογα υπερασπίσιμης φρο¬ 
ντίδας και νοσηλευτικής δράσης. 

Το Π.Μ.Σ. προετοιμάζει τους μεταπτυχιακούς φοιτητές 
να παρέχουν αποτελεσματική, ασφαλή, προχωρημένη 
και καινοτόμα φροντίδα σε μια ποικιλία από περιβάλ¬ 
λοντα, και για πολλαπλές και διαφορετικές ανάγκες και 
εξαρτήσεις. Το Π.Μ.Σ. εστιάζει στην παροχή προηγμέ¬ 
νης νοσηλευτικής φροντίδας βασισμένης σε ερευνη¬ 
τικές αποδείξεις και αναστοχαστικές τεχνικές, ώστε να 
υποστηρίξει άτομα που έχουν έλλειμμα αυτό-φροντίδας. 
Απώτερος στόχος είναι οι μεταπτυχιακοί φοιτητές να εξε¬ 
λίξουν τις δεξιότητες αξιολόγησης ερευνητικών αποτε¬ 
λεσμάτων και εμπειρικών δεδομένων, να αποκτήσουν 
δυνατότητες εφαρμογής ερευνητικών και αναστοχαστι- 
κών αποτελεσμάτων στον επιστημονικό-επαγγελματικό 

χώρο τους και να αναπτύξουν γνώσεις σχεδιασμού και 
διεξαγωγής έρευνας στο χώρο της Νοσηλευτικής. 

Άρθρο 3 

Διάρκεια συνεργασίας 

Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2028-2029 (δύο 5ετίες) σύμφωνα με την κείμενη 
νομοθεσία σχετικά με την αξιολόγηση και ανανέωση 
των Π.Μ.Σ. 

Άρθρο 4 

Συγκρότηση Ειδικής Διατμηματικής Επιτροπής 
Το ανώτατο όργανο του Δ.Π.Μ.Σ. είναι η Ειδική Δια- 
τμηματική Επιτροπή (Ε.Δ.Ε.), η οποία συγκροτείται από 
μέλη Δ.Ε.Π. των συνεργαζόμενων Τμημάτων που εκλέγο¬ 
νται από τη Συνέλευση του κάθε Τμήματος/ Ιδρύματος 
κατ' αναλογία του αριθμού των διδασκόντων τους στο 
Π.Μ.Σ. για διετή θητεία, καθώς και δύο εκπροσώπους των 
φοιτητών του ΜΠΣ, που εκλέγονται από τους φοιτητές 
του οικείου μεταπτυχιακού προγράμματος, για ετήσια 
θητεία. Η ΕΔΕ είναι εννεαμελής. Ο Πρόεδρός της, όπως 
και ο Διευθυντής του Προγράμματος, προέρχονται από 
το Τμήμα που έχει τη διοικητική στήριξη του προγράμ¬ 
ματος. Η Ε.Δ.Ε. του Δ.Π.Μ.Σ. ασκεί όλες τις αρμοδιότητες 
Συνέλευσης. Είναι αρμόδια για την κατάρτιση του Προ¬ 
γράμματος Σπουδών, τη συγκρότηση των επιτροπών 
αξιολόγησης των υποψηφίων μεταπτυχιακών φοιτητών, 
τον ορισμό των μελών των εξεταστικών επιτροπών, την 
απονομή μεταπτυχιακών διπλωμάτων και κάθε άλλο 
θέμα που προβλέπεται από επί μέρους διατάξεις 

Άρθρο 5 

Πηγές Χρηματοδότησης 

Κόστος Άειτουργίας - Πηγές Χρηματοδότησης 
Το συνολικό ετήσιο κόστος λειτουργίας του προγράμ¬ 
ματος υπολογίζεται σε είκοσι (20) χιλιάδες ευρώ. Το ποσό 
αυτό είναι απαραίτητο για την εύρυθμη λειτουργία του 
προγράμματος. Το Δ.Π.Μ.Σ. «Νοσηλευτική Φροντίδα 
Ενηλίκων» λειτουργεί χωρίς τέλη φοίτησης. Πιθανές πη¬ 
γές για την κάλυψη του κόστους λειτουργίας του είναι 
όπως ορίζονται στο άρθρο 37 παρ. 1, του ν. 4485/2017 


(αναφέρονται και στη συνέχεια). Επίσης, σύμφωνα με 
το άρθρο 37, παρ. 4, του ν. 4485/2017, η διαχείριση των 
εσόδων των Π.Μ.Σ. γίνεται από τον Ε.Ά.Κ.Ε. του Πανε¬ 
πιστημίου Ιωαννίνων και κατανέμεται κατά 70% για 
κάλυψη λειτουργικών εξόδων του Π.Μ.Σ. και κατά 30% 
για κάλυψη λειτουργικών εξόδων του ιδρύματος με προ¬ 
τεραιότητα στην κάλυψη των αναγκών των Π.Μ.Σ. που 
λειτουργούν χωρίς τέλη φοίτησης. Ωστόσο, σύμφωνα με 
το άρθρο 37, παρ. 5, του ν. 4485/2017, η κατανομή αυτή 
δεν ισχύει στην περίπτωση δωρεάς, κληροδοτήματος ή 
χορηγίας για συγκεκριμένο σκοπό, καθώς και για κρατι¬ 
κές επιχορηγήσεις. 

Αναλυτικός προϋπολογισμός ακαδημαϊκού έτους 

2018-2019 

Το Δ.Π.Μ.Σ. λειτουργεί χωρίς τέλη φοίτησης. 

Σύμφωνα με το άρθρο 37 παρ. 1, του ν. 4485/2017, η 
χρηματοδότηση για την κάλυψη του κόστους λειτουρ¬ 
γίας του Δ.Π.Μ.Σ. μπορεί να προέλθει από (α) τον προ¬ 
ϋπολογισμό του Πανεπιστημίου Ιωαννίνων (φορέα που 
οργανώνει το Π.Μ.Σ.) (β) τον προϋπολογισμό του Υπουρ¬ 
γείου Παιδείας, Έρευνας και Θρησκευμάτων (ΥΠ.Π.Ε.Θ.), 
(γ) δωρεές, παροχές, κληροδοτήματα, και κάθε είδους 
χορηγίες φορέων του ιδιωτικού τομέα, ή φορέων του δη¬ 
μόσιου τομέα, όπως οριοθετείται στην περίπτωση α' της 
παρ. 1 του άρθρου 14 του ν. 4270/2014 (ΦΕΚ 143/τ.Α7 
28-6-2014), (δ) πόρους από ερευνητικά προγράμματα, 
(ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, (στ) μέρος των εσόδων 
των Ειδικών Αογαριασμών Κονδυλίων Έρευνας (Ε.Α.Κ.Ε.) 
των Α.Ε.Ι., (ζ) καθώς και κάθε άλλη νόμιμη αιτία. 

Στον προϋπολογισμό του ακαδημαϊκού έτους 2018- 
2019 λαμβάνονται υπόψη για τις κατηγορίες α και β τα 
ποσά που διατέθηκαν στο Π.Μ.Σ. το έτος 2017 από τον 
προϋπολογισμό του Πανεπιστημίου Ιωαννίνων (Κ.Α. 
4121 ΘΓΑ) (6.000) (Εισροές, 1) και από τον προϋπολογι¬ 
σμό του ΥΠ.Π.Ε.Θ. (13.000) (Εισροές, 2) και υπολογίζεται 
μία ενδεχόμενη μείωση του ποσού από τον προϋπολο¬ 
γισμό του ΥΠ.Π.Ε.Θ. κατά 35% και του ποσού από τον 
προϋπολογισμό του Πανεπιστημίου Ιωαννίνων κατά 
15 %. 


Μια ενδεικτική κατανομή των ετήσιων εσόδων ανά πηγή χρηματοδότησης είναι (για το ακαδημαϊκό έτος 2018- 
2019): 

Πίνακας 1 - Εισροές 



ΧΡΗΜΑΤΟΔΟΤΗΣΗ 

Ποσό 

(θυτο) 

1 

Προϋπολογισμός του Πανεπιστημίου Ιωαννίνων 

5.000 

2 

Προϋπολογισμός του ΥΠ.Π.Ε.Θ. 

8.000 

3 

Δωρεές, παροχές, κληροδοτήματα, και/ή χορηγίες 

1.000 

4 

Πόροι από ερευνητικά προγράμματα 


5 

Πόροι από προγράμματα της Ευρωπαϊκής Ένωσης ή άλλων διεθνών οργανισμών 


6 

Μέρος των εσόδων του Ε.Α.Κ.Ε. του Πανεπιστημίου Ιωαννίνων (ισοδυναμεί με το 30% του 
προϋπολογισμού το οποίο αναμένεται να επιστρέφεται στο Π.Μ.Σ. μέσω του Ε.Α.Κ.Ε. καθώς το Π.Μ.Σ. 
λειτουργεί χωρίς τέλη φοίτησης, βλ. Πίνακας 2, εκροές αρ. 11) 

6.000 


Συνολικό κόστος 

20.000 

Μια ενδεικτική κατανομή των ετήσιων εξόδων ανά δραστηριότητα είναι (για το ακαδημαϊκό έτος 2018-2019): 


Πίνακας 2 - Εκροές 



ΕΞΟΔΑ 

Ποσό 

(θϋΓθ) 

1 

Δαπάνες εξοπλισμού και δαπάνες λογισμικού (δαπάνες συντήρησης και/ή ανανέωσης υλικοτεχνικής 
υποδομής) 

1.500 

2 

Δαπάνες χορήγησης υποτροφιών σε μεταπτυχιακούς φοιτητές 


3 

Δαπάνες αναλωσίμων 

1.000 

4 

Δαπάνες μετακινήσεων διδασκόντων του Π.Μ.Σ. 

2.000 

5 

Δαπάνες μετακινήσεων φοιτητών του Π.Μ.Σ. για εκπαιδευτικούς σκοπούς 

2.500 

6 

Αμοιβές διδασκαλίας τακτικού προσωπικού των Α.Ε.Ι. και ερευνητικών κέντρων και ινστιτούτων που 
συμμετέχουν στην οργάνωση του Π.Μ.Σ. 


7 

Αμοιβές έκτακτου διδακτικού προσωπικού των Α.Ε.Ι. που συμμετέχουν στην οργάνωση του Π.Μ.Σ. 


8 

Αμοιβές διδασκαλίας προσωπικού της παρ. 5 του άρθρου 36 του ν. 4485/2017 (επισκέπτες 
καθηγητές) 


9 

Αμοιβές διοικητικής και τεχνικής υποστήριξης 

6.000 

10 

Λοιπές δαπάνες, όπως έξοδα δημοσιότητας-προβολής, αγοράς εκπαιδευτικού υλικού, συντήρησης 
ιστοσελίδας του προγράμματος, οργάνωσης συνεδρίου/ημερίδων 

1.000 

11 

Λειτουργικά έξοδα ιδρύματος (30%) με προτεραιότητα στην κάλυψη αναγκών των Π.Μ.Σ. που 
λειτουργούν χωρίς τέλη φοίτησης 

6.000 


Συνολικό κόστος 

20.000 


Οι ανωτέρω δαπάνες αφορούν σε: 

1. Δαπάνες αναλωσίμων (1.000 ευρώ): έξοδα που αφο¬ 
ρούν στα βασικά αναλώσιμα αγαθά που θα εξασφαλί¬ 
σουν την ομαλή λειτουργία του ΔΠΜΣ 

2. Δαπάνες εξοπλισμού και δαπάνες λογισμικού (1500 
ευρώ): έξοδα ανανέωσης των διαθέσιμων λογισμικών 
και του εξοπλσιμούγια την υποστήριξη των Διατριβών 
Μεταπτυχιακής Ειδίκευσης. 

3. Δαπάνες μετακινήσεων διδασκόντων του Δ.Π.Μ.Σ. 
(2.000 ευρώ): έξοδα προσκεκλημένων ομιλητών και/ή 
εξεταστών για συμμετοχή σε διδασκαλία και σε εξετα¬ 
στικές επιτροπές Διατριβών Μεταπτυχιακής Ειδίκευσης, 
αντίστοιχα 

4. Δαπάνες μετακινήσεων φοιτητών του Δ.Π.Μ.Σ. για 
εκπαιδευτικούς σκοπούς (2.500 ευρώ): έξοδα για συμ¬ 
μετοχή μεταπτυχιακών φοιτητών του προγράμματος σε 
επιστημονικά συνέδρια. 

5. Αμοιβές διοικητικής και τεχνικής υποστήριξης του 
ΔΠΜΣ (6.000) 

6. Λοιπές Δαπάνες (1.000 Ευρώ): έξοδα δημοσιότη¬ 
τας και προβολής του Δ.Π.Μ.Σ., αγοράς εκπαιδευτικού 
υλικού, συντήρησης ιστοσελίδας του προγράμματος, 
οργάνωσης συνεδρίου/ημερίδων κ.λπ. 

Λόγω περιορισμένων πηγών χρηματοδότησης, δεν 
προβλέπονται δαπάνες χορήγησης υποτροφιών σε με¬ 
ταπτυχιακούς φοιτητές. Άλλωστε, το Δ.Π.Μ.Σ. λειτουργεί 
χωρίς τέλη φοίτησης και, επίσης, όλες οι δαπάνες του, 
άμεσα ή έμμεσα, είναι στην κατεύθυνση της βελτίωσης 
της ποιότητας της εκπαίδευσης των φοιτητών. Για τους 
ίδιους λόγους, δεν προβλέπονται αμοιβές του διδακτι¬ 
κού προσωπικού. Όπως και σε όλα τα προηγούμενα έτη 
λειτουργίας του Δ.Π.Μ.Σ., οι διδάσκοντες προσφέρουν 
διδακτικό έργο στο μεταπτυχιακό πρόγραμμα χωρίς 
χρηματική αμοιβή. 


Τέλη φοίτησης 

Δεν προβλέπεται καταβολή τελών φοίτησης από τους 
φοιτητές του Δ.Π.Μ.Σ. 

Αναλυτικός προϋπολογισμός πενταετίας (ακαδημ. έτη 
2018-2019 έως και 2022-2023) 

Ο προϋπολογισμός του Π.Μ.Σ. θα διατηρηθεί ίδιος ανά 
έτος για την πενταετία. Η επιμέρους κατανομή εσόδων 
και εξόδων μπορεί να αλλάξει εν μέρει (ανάλογα με την 
διαθεσιμότητα πηγών που δεν είμαστε σε θέση να γνω¬ 
ρίζουμε επί του παρόντος) αλλά σε γενικές γραμμές θα 
παραμείνει κατά προσέγγιση ίδια για την πενταετία. 

Τα χρηματικά ποσά και τα ποσοστά των κατηγοριών 
των μη υποχρεωτικών κρατήσεων μπορεί να αναπρο¬ 
σαρμόζονται και να ανακατανέμονται με απόφαση της 
ΕΔΕ ανάλογα με τις ανάγκες του ΠΜΣ. 

Άρθρο 6 

Υποχρεώσεις και Δικαιώματα των συμμετεχόντων 
Τα συμμετέχοντα τμήματα των συνεργαζόμενων Ιδρυ¬ 
μάτων οφείλουν να εκλέξουν από τις ΓΣΕΣ τους εκπρο¬ 
σώπους, όπως ορίζεται από το Άρθρο 4 του παρόντος, 
για τη συγκρότηση της ΕΔΕ στην οποία πρέπει να εκπρο¬ 
σωπούνται. Επίσης, πρέπει να διαθέτουν διδάσκοντες, 
επιβλέποντα μέλη ΔΕΠ και ΕΠ για την επίβλεψη διπλω¬ 
ματικών εργασιών και χώρους για την εκπαίδευση των 
φοιτητών όταν αυτό απαιτείται. 

Για τη λειτουργία του ΠΜΣ θα χρησιμοποιηθούν οι 
χώροι διδασκαλίας και έρευνας, τα εργαστήρια, ο εξο¬ 
πλισμός και η διοικητική δομή των δύο Τμημάτων των 
συνεργαζόμενων ιδρυμάτων. 

Άρθρο 7 

Χορηγούμενος Τίτλος 
Το Π.Μ.Σ. απονέμει: 

Μ.Δ.Ε στην Νοσηλευτική Φροντίδα Ενηλίκων 
Ο τίτλος απονέμεται από το Τμήμα Ιατρικής του 

Πανεπιστημίου Ιωαννίνων με αναφορά και του Τμήματος 
Νοσηλευτικής του Τ.Ε.Ι. Ηπείρου στους χορηγούμενος 
τίτλους. 

Άρθρο 8 

Προσωπικό 

Το τμήμα Ιατρικής του Πανεπιστημίου Ιωαννίνων θα 
διαθέσει τουλάχιστον 10 μέλη ΔΕΠ. 

Το τμήμα Νοσηλευτικής του ΤΕΙ Ηπείρου θα διαθέσει 
τουλάχιστον δυο μέλη ΕΠ. 

Τη γραμματειακή υποστήριξη του ΠΜΣ Νοσηλευτική 
Φροντίδα Ενηλίκων αναλαμβάνει τοΤμήμα Ιατρικήςτου 
Πανεπιστημίου Ιωαννίνων. 

Επίσης διάφορες διοικητικές, τεχνικές γραμματειακές 
και λοιπές ανάγκες του προγράμματος θα καλύπτονται 
από πόρους του ΠΜΣ. 

Άρθρο 9 

Προκήρυξη εισαγωγής 

Η προκήρυξη εισαγωγής για την εισαγωγή στο ΜΔΕ θα 
γίνεται κάθε Ιούνιο, θα κοινοποιείται στα συνεργαζόμενα 
τμήματα και θα γίνεται ανάρτηση της στις ηλεκτρονικές 
σελίδες των συνεργαζόμενων τμημάτων και σε άλλες 
πρόσφορες ηλεκτρονικές διευθύνσεις. 

Άρθρο 10 

Προϋποθέσεις εισαγωγής 

Η επιλογή των μεταπτυχιακών φοιτητών θα γίνεται 
πρωτίστως με την αξιολόγηση της επιστημονικής και 
ακαδημαϊκής τους δραστηριότητας, όπως αυτό αποδει- 
κνύεται από το βαθμό του πτυχίου, τη συμμετοχή και 
ολοκλήρωση δια βίου εκπαίδευσης προγραμμάτων, τη 
δημοσίευση σε συναφή επιστημονικά περιοδικά, την 
παρουσίαση (ομιλίες και ρο5ΐθΐ") σε Εθνικά και Διεθνή 
συναφή επιστημονικά συνέδρια, και τη συμμετοχή σε 
ερευνητικές δραστηριότητας. Επίσης, θα συνεκτιμάται 
η καλή γνώση Αγγλικής γλώσσας (τουλάχιστον επίπεδου 
Β2), η συναφής επαγγελματική δραστηριότητα, η γνώση 
ηλεκτρονικών υπολογιστών και η συνέντευξη. 

Άρθρο 11 

Συγκρότηση Συντονιστικού οργάνου 

Η ΕΔΕ μπορεί να εξουσιοδοτεί τη Συντονιστική Επι¬ 
τροπή (ΣΕ) να διεκπεραιώνει μέρος των αρμοδιοτήτων 
της. Η ΣΕ του ΠΜΣ είναι πενταμελής και συγκροτείται 
από μέλη που συγχρόνους είναι και μέλη τακτικά ή ανα¬ 
πληρωματικά της ΕΔΕ και εκλέγεται από αυτή.Τα δυο (2) 
τουλάχιστον μέλη ΣΕ προέρχονται από το Συντονιστικό 
Τμήμα (Τμήμα Ιατρικής) και ένα (1) από το Τμήμα Νο¬ 
σηλευτικής. Η ΣΕ προεδρεύετε από τον Διευθυντή του 
ΠΜΣ ο οποίος εκλέγεται από την ΕΔΕ και είναι μέλος της. 

Άρθρο 12 

Γλώσσα Διδασκαλίας ή συγγραφής 

Η κύρια γλώσσα διδασκαλίας των μαθημάτων είναι η 
Ελληνική. Επίσης μπορεί να χρησιμοποιηθεί και η Αγγλι¬ 
κή σε περίπτωση που θα διδαχθεί μάθημα από προσκε¬ 
κλημένο καθηγητή του Εξωτερικού. 

Η συγγραφή της διπλωματικής εργασίας θα γίνεται 
στα Ελληνικά. 


Άρθρο 13 

Αειτουργία και αξιολόγηση 

Η λειτουργία του προγράμματος θα διέπεται από τον 
εσωτερικό κανονισμό, ο οποίος θα συνταχθεί από την 
ΕΔΕ. Κάθε πρόβλημα που δεν είναι δυνατόν να αντιμε- 
τωπισθεί με νόμο ή με τον εσωτερικό κανονισμό, θα 
επιλύεται με απόφαση της ΕΔΕ. 

Στο τέλος κάθε έτους θα γίνεται αξιολόγηση κάθε μα¬ 
θήματος και όλου του προγράμματος από τους διδά¬ 
σκοντες και τους διδασκόμενους. Ο τρόπος, ο χρόνος 
και ο τόπος αξιολόγησης θα καθορίζεται που θα καθο¬ 
ρίζεται από την ΕΔΕ η οποία και θα συντάσσει έκθεση 
αξιολόγησης. 

Το παρόν συντάχθηκε και υπογράφηκε σε τέσσερα 
(4) αντίτυπα. 

Ιωάννινα, 

Για το Πανεπιστήμιο Ιωαννίνων 
Ο Πρύτανης 
ΓΕΩΡΓΙΟΣ ΚΑΨΑΛΗΣ 

Για το ΤΕΙ Ηπείρου 
Ο Πρύτανης 
ΑΝΑΣΤΑΣΙΟΣ ΤΣΙΝΑΣ 

Για το Τμήμα Ιατρικήςτου Πανεπιστημίου Ιωαν¬ 
νίνων 

Ο Πρόεδρος 
ΜΗΝΑΣ ΠΑΣΧΟΠΟΥΛΟΣ 

Για το Τμήμα Νοσηλευτικής του Τ.Ε.Ι. Ηπείρου 
Ο Πρόεδρος 

ΣΤΕΦΑΝΟΣ ΜΑΝΤΖΟΥΚΑΣ 

Β. Κανονισμός Λειτουργίας 
Διιδρυματικού Προγράμματος Μεταπτυχιακών 
Σπουδών «Νοσηλευτική Φροντίδα Ενηλίκων» 
Τμήματος Ιατρικήςτου Πανεπιστημίου Ιωαννίνων 
Τμήματος Νοσηλευτικής του Τεχνολογικού 
Εκπαιδευτικού Ιδρύματος Ηπείρου 

ΕΙΣΑΓΩΓΗ 

Το Τμήμα Ιατρικήςτου Πανεπιστημίου Ιωαννίνων και 
το Τμήμα Νοσηλευτικής του Τ.Ε.Ι. Ηπείρου θα συνδιορ- 
γανώσουν και θα λειτουργήσουν από το Ακαδημαϊκό 
Έτος 2018-2019 το αναμορφωμένο Διιδρυματικό Πρό¬ 
γραμμα Μεταπτυχιακών Σπουδών (ΔΠΜΣ) με τίτλο «Νο¬ 
σηλευτική Φροντίδα Ενηλίκων» (Μθ5ϊθγ οί δαοιτεθ ίπ 
ΑάυΙΐ ΝυΓΒίης) του ν. 4485/2017. Το Π.Μ.Σ. αποσκοπεί 
στην περαιτέρω προαγωγή της επιστημονικής γνώσης 
και στην προώθηση της έρευνας με συνεκτίμηση των 
αναγκών ανάπτυξης σε επίπεδο Περιφέρειας αλλά και 
της Χώρας γενικότερα. 

1. ΑΝΤΙΚΕΙΜΕΝΟ, ΤΙΤΛΟΣ, ΣΚΟΠΟΣ ΚΑΙ ΜΕΤΑΠΤΥ¬ 
ΧΙΑΚΟΙ ΤΙΤΛΟΙ ΠΟΥ ΑΠΟΝΕΜΟΝΤΑΙ 

1.1 ΑΝΤΙΚΕΙΜΕΝΟ ΚΑΙ ΣΤΟΧΟΙ ΤΟΥ Δ.Π.Μ.Σ. 

Στόχος του Δ.Π.Μ.Σ. είναι η προετοιμασία και η κα¬ 
τάρτιση των φοιτούντων με τις απαραίτητες γνώσεις 

και δεξιότητες, ώστε να εξελίξουν και να παρέχουν τεκ¬ 
μηριωμένη και επιστημονική νοσηλευτική φροντίδα. 
Το Π.Μ.Σ. προφέρει την ευκαιρία στους φοιτούντες να 
εξελίξουν τη νοσηλευτική γνώση τους και να αναπτύ¬ 
ξουν την επιστημονική σκέψη τους για να παρέχουν 
πρακτικές και καινοτόμες λύσεις, και να διαχειρίζονται 
επιτυχώς πολύπλοκες καταστάσεις που σχετίζονται με 
ζητήματα φροντίδας υγείας. Επιπλέον, το Δ.Π.Μ.Σ. έχει 
στόχο να αποκτήσουν οι φοιτούντες δεξιότητες κριτι¬ 
κής σκέψης, δυνατότητες εφαρμογής τεκμηρίων στην 
πράξη και ικανότητες να συνθέτουν ιδέες και θεωρίες, 
έτσι ώστε να λαμβάνουν ορθολογικές αποφάσεις για την 
παροχή ποιοτικής, διαφανούς και κατάλληλης φροντίδας 
και νοσηλευτικής δράσης. 

Το Δ.Π.Μ.Σ. προετοιμάζει τους μεταπτυχιακούς φοι¬ 
τητές να παρέχουν αποτελεσματική, ασφαλή, και και- 
νοτόμα φροντίδα σε ποικίλα περιβάλλοντα, και για 
πολλαπλές και διαφορετικές ανάγκες και εξαρτήσεις.Το 
Δ.Π.Μ.Σ. εστιάζει στην παροχή προηγμένης νοσηλευτι¬ 
κής φροντίδας, ώστε να υποστηρίξει άτομα που έχουν 
έλλειμμα αυτό- φροντίδας. Απώτερος στόχος είναι οι 
μεταπτυχιακοί φοιτητές να εξελίξουν τις δεξιότητες αξι¬ 
ολόγησης ερευνητικών αποτελεσμάτων και εμπειρικών 
δεδομένων, να αποκτήσουν δυνατότητες εφαρμογής 
ερευνητικών και αναστοχαστικών αποτελεσμάτων και 
να αναπτύξουν γνώσεις σχεδιασμού και διεξαγωγής 
έρευνας στο χώρο της Νοσηλευτικής. 

1.2 ΜΕΤΑΠΤΥΧΙΑΚΟΙ ΤΙΤΛΟΙ ΠΟΥ ΑΠΟΝΕΜΟΝΤΑΙ 

Το Δ.Π.Μ.Σ. απονέμει Μεταπτυχιακό Δίπλωμα Ειδίκευ¬ 
σης (Μ.Δ.Ε.) στη Νοσηλευτική Φροντίδα Ενηλίκων. Ο τίτ¬ 
λος θα μεταφράζεται στην αγγλική γλώσσα ως Μββϊθγ 
οίδςίθηςθ (Μ5ς) ίη ΑάυΙΐ Νυ^ίης. Οιτίτλοι απονέμονται 
απότοΤμήμα Ιατρικήςτου Πανεπιστημίου Ιωαννίνων με 
αναφορά στο Τμήμα Νοσηλευτικής του Τ.Ε.Ι. Ηπείρου 
στους χορηγούμενος τίτλους. 

2. ΟΡΓΑΝΩΤΙΚΗ ΔΟΜΗ ΤΟΥ Δ.Π.Μ.Σ. 

Για την οργάνωση και την εν γένει λειτουργία του 
Π.Μ.Σ. αρμόδια όργανα είναι τα εξής: 

1. Η Σύγκλητος Ειδικής Σύνθεσης (ΣΕΣ), η οποία είναι 
αρμόδια για κάθε θέμα διοικητικού ή οργανωτικού χα¬ 
ρακτήρα, που σχετίζεται με τις μεταπτυχιακές σπουδές, 
συγκροτείται από τα μέλη Δ.Ε.Π., που με οποιαδήποτε 
ιδιότητα είναι μέλη της και τους δύο εκπροσώπους των 
μεταπτυχιακών φοιτητών. 

2. Η Ειδική Διιδρυματική Επιτροπή (ΕΔΕ), η οποία 
συγκροτείται από μέλη Δ.Ε.Π. των συνεργαζόμενων 
Τμημάτων που εκλέγονται από τη Συνέλευση του κάθε 
Τμήματος/ Ιδρύματος κατ' αναλογία του αριθμού των 
διδασκόντων τους στο Π.Μ.Σ. για διετή θητεία, καθώς και 
δύο εκπροσώπους των φοιτητών του ΜΠΣ, που εκλέγο¬ 
νται από τους φοιτητές του οικείου μεταπτυχιακού προ¬ 
γράμματος, για ετήσια θητεία. Η ΕΔΕ είναι εννεαμελής. Ο 
Πρόεδρός της, όπως και ο Διευθυντής του Προγράμμα¬ 
τος, προέρχονται από το Τμήμα που έχει τη διοικητική 
στήριξη του προγράμματος. Η Ε.Δ.Ε. του Δ.Π.Μ.Σ. ασκεί 
όλες τις αρμοδιότητες Συνέλευσης. Είναι αρμόδια για την 
κατάρτιση του Προγράμματος Σπουδών, τη συγκρότηση 
των επιτροπών αξιολόγησης των υποψηφίων μεταπτυχι¬ 
ακών φοιτητών, τον ορισμό των μελών των εξεταστικών 
επιτροπών, την απονομή μεταπτυχιακών διπλωμάτων 


και κάθε άλλο θέμα που προβλέπεται από επί μέρους 
διατάξεις 

3. Η Συντονιστική Επιτροπή (ΣΕ)του Π.Μ.Σ. απαρτίζεται 
από πέντε (5) μέλη Δ.Ε.Π. του Τμήματος, οι οποίοι έχουν 
αναλάβει μεταπτυχιακό έργο και εκλέγονται από τη Συ¬ 
νέλευση του Τμήματος για διετή θητεία. Η θητεία του 
Προέδρου της Σ.Ε. μπορεί να ανανεωθεί μία φορά. Η Σ.Ε. 
είναι αρμόδια για την παρακολούθηση και το συντονισμό 
της λειτουργίας του προγράμματος 

4.0 Διευθυντής Μεταπτυχιακού Προγράμματος Σπου¬ 
δών είναι μέλος της Σ.Ε. και ορίζεται μαζί με τον Αναπλη¬ 
ρωτή του, με απόφαση της Συνέλευσης του Τμήματος 
για διετή θητεία. Προεδρεύει της Σ.Ε., είναι μέλος Δ.Ε.Π. 
πρώτης βαθμίδας ή της βαθμίδας του αναπληρωτή, εί¬ 
ναι του ιδίου ή συναφούς γνωστικού αντικειμένου με 
το γνωστικό αντικείμενο του Π.Μ.Σ.. Ο Διευθυντής του 
Π.Μ.Σ. εισηγείται στα αρμόδια όργανα του Ιδρύματος για 
κάθε θέμα που αφορά στην αποτελεσματική λειτουργία 
του προγράμματος. Ο Διευθυντής δεν μπορεί να έχει 
περισσότερες από δύο (2) συνεχόμενες θητείες και δεν 
δικαιούται επιπλέον αμοιβή για το διοικητικό του έργο 
ως Διευθυντής 

Αρμοδιότητες - καθήκοντα: Ο Διευθυντής του Δ.Π.Μ.Σ. 
(ή ο Αναπληρωτής του) 

(α) συγκαλεί την Ε.Δ.Ε. και την Σ.Ε., καταρτίζει την 
ημερήσια διάταξη και προεδρεύει των εργασιών τους, 
(β) μεριμνά για την εφαρμογή των αποφάσεων της Ε.Δ.Ε. 
και της Σ.Ε., (γ) κατ' εξουσιοδότηση της Σ.Ε. ή της Ε.Δ.Ε. 
δύναται να συγκροτεί επιτροπές για τη μελέτη ή διεκπε¬ 
ραίωση επιμέρους θεμάτων, (δ) έχει την ευθύνη για την 
καταγραφή των πρακτικών, (ε) έχει την ευθύνη, κατά τη 
λήξη της (διετούς) θητείας του, για την σύνταξη αναλυ¬ 
τικού απολογισμού του ερευνητικού και εκπαιδευτικού 
έργου του Δ.Π.Μ.Σ. (βλ. Προετοιμασία αξιολόγησης). 

Προετοιμασία αξιολόγησης: Ο (απερχόμενος) Διευθυ¬ 
ντής του Δ.Π.Μ.Σ. έχει την ευθύνη, κατά τη λήξη της κάθε 
(διετούς) θητείας της Σ.Ε., να μεριμνά για τη σύνταξη 
αναλυτικού απολογισμού του ερευνητικού και εκπαι¬ 
δευτικού έργου του Δ.Π.Μ.Σ. το οποίο συντελέσθηκε την 
εν λόγω διετία, καθώς και των λοιπών δραστηριοτήτων 
του Δ.Π.Μ.Σ. που είχαν ως στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υπο¬ 
δομών και κοινωνικά επωφελή χρήση των όποιων δια¬ 
θέσιμων πόρων, και να καταθέτει τον απολογισμό στο 
Τμήμα Ιατρικήςτου Πανεπιστημίου Ιωαννίνων (που έχει 
τη διοικητική στήριξη του Δ.Π.Μ.Σ.) ώστε να είναι διαθέ¬ 
σιμος για την εξωτερική ακαδημαϊκή αξιολόγηση κατά το 
πέραςτης εκάστοτε 5ετίας (Άρθρο 44 (ιδιαίτερα, παρ. 2) 
του ν. 4485/2017, ΦΕΚ 114/τ.Α 74-8-2017). 

Αναπληρωτής Διευθυντής: Σε περίπτωση απουσίας 
του Διευθυντή του Δ.Π.Μ.Σ. τα καθήκοντά του ασκούνται 
από τον Αναπληρωτή Διευθυντή του Δ.Π.Μ.Σ. Ο Ανα¬ 
πληρωτής Διευθυντής εκλέγεται επίσης από την Ε.Δ.Ε. 
και ορίζεται (με απόφαση του Τμήματος Ιατρικής του 
Πανεπιστημίου Ιωαννίνων) με διετή θητεία που μπορεί 
να ανανεωθεί έως μία φορά, όπως ισχύει και για τον Δι¬ 
ευθυντή του Δ.Π.Μ.Σ. 

3. ΑΚΑΔΗΜΑΪΚΑ ΘΕΜΑΤΑ ΤΟΥ Δ.Π.Μ.Σ. 

3.1 ΔΙΑΡΚΕΙΑ ΣΠΟΥΔΩΝ Δ.Π.Μ.Σ. 

Το παρόν Δ.Π.Μ.Σ. αποτελεί πρόγραμμα πλήρους φοί¬ 
τησης. Η συνολική διάρκεια σπουδών του Δ.Π.Μ.Σ. είναι 
2 έτη (4 εξάμηνα). Συνολικά το Δ.Π.Μ.Σ. περιλαμβάνει 
τέσσερα (4) ακαδημαϊκά εξάμηνα, έκτων οποίων τα πρώ¬ 
τα τρία (3) ακαδημαϊκά εξάμηνα εμπεριέχουν διδασκαλία 
μαθημάτων και ένα (1) ακαδημαϊκό εξάμηνο, το τελευ¬ 
ταίο εμπεριέχει την εκπόνηση διπλωματικής εργασίας 
της οποίας η διάρκεια δεν μπορεί να είναι μικρότερη του 
ημερολογιακού τριμήνου (3 μήνες). Οι σπουδές του ΠΜΣ 
αντιστοιχούν σε 120 πιστωτικές μονάδες (μονάδες Ε(ΙΤ5). 

Η διάρκεια των σπουδών δεν μπορεί να υπερβαίνει 
το διπλάσιο του προβλεπόμενου παραπάνω χρονικού 
διαστήματος ολοκλήρωσης του Δ.Π.Μ.Σ., δηλαδή η δι¬ 
άρκεια σπουδών του Δ.Π.Μ.Σ. είναι 2 έτη (4 εξάμηνα), 
άρα η διάρκεια των σπουδών δεν μπορεί να υπερβαί¬ 
νει συνολικά τα τέσσερα (4) έτη (8 εξάμηνα). Το πρώτο 
έτος πέραν της αναμενομένης διάρκειας φοίτησης δεν 
απαιτείται αίτηση από το φοιτητή και έγκριση της ΕΔΕ 
για να συμμετάσχει στις διαδικασίες του Δ.Π.Μ.Σ,.Το δεύ¬ 
τερο έτος πέραν της αναμενομένης διάρκειας φοίτησης 
απαιτείται αίτηση από τον φοιτητή, καθώς και σχετικής 
αναλυτικής αιτιολόγησης για την καθυστέρηση (δεν 
επαρκή απλή αιτιολόγηση "για προσωπικούς λόγους", 
αλλά χρειάζεται ικανοποιητική ανάλυση των λόγων και 
συσχέτιση τους με το πως εμπόδισαν την ολοκλήρωση 
των σπουδών) και στη συνέχεια απαιτείται έγκριση της 
ΕΔΕ για να συνεχίσει ο φοιτητής τις σπουδές του στο 
ΠΜΣ. Η υποβολή της παραπάνω αίτησης και αιτιολό¬ 
γησης είναι αποκλειστική ευθύνη του μεταπτυχιακού 
φοιτητή, υποβάλλεται από τον ίδιο στη Γραμματεία του 
Δ.Π.Μ.Σ. και η καταληκτική ημερομηνία υποβολής της 
είναι η πρώτη ημέρα έναρξηςτου νέου εξαμήνου, δηλα¬ 
δή μετά την πρώτη ημέρα έναρξης του νέου εξαμήνου 
δεν μπορεί να γίνει αποδεκτή η αίτηση. Σε περίπτωση 
που ο φοιτητής δεν ολοκληρώσει επιτυχώς στο ανωτέρω 
προβλεπόμενο χρονικό διάστημα (δηλαδή 4 έτη) ή δεν 
εγκριθεί από την ΕΔΕ το αίτημα για το 4ο έτος φοίτησης, 
όπως περιγράφεται παραπάνω, τότε ο φοιτητής διαγρά¬ 
φεται από το Δ.Π.Μ.Σ. και δύναται να χορηγηθεί μετά 
από αίτημα του φοιτητή βεβαίωση για τα μαθήματα και 
τις διδακτικές μονάδες στα οποία επιτυχώς εξετάστηκε. 

3.2 ΑΚΑΔΗΜΑΪΚΟ ΗΜΕΡΟΛΟΓΙΟ - ΩΡΟΛΟΓΙΟ ΠΡΟ¬ 
ΓΡΑΜΜΑ - ΕΞΕΤΑΣΤΙΚΕΣ ΠΕΡΙΟΔΟΙ 

Κάθε διδακτικό εξάμηνο περιλαμβάνει τουλάχιστον 
13 πλήρεις διδακτικές εβδομάδες. Στην αρχή κάθε ακα¬ 
δημαϊκού έτους εκδίδεται και κοινοποιείται στους μετα¬ 
πτυχιακούς φοιτητές, το Ακαδημαϊκό Ημερολόγιο του 
προγράμματος το οποίο περιλαμβάνει: 

α) τις ημερομηνίες έναρξης και λήξης των διδακτικών 
εξαμήνων, β) τις περιόδους των εξετάσεων, γ) τις αργίες. 

Στην αρχή κάθε διδακτικού εξαμήνου ανακοινώνεται 
το Ωρολόγιο Πρόγραμμα του εξαμήνου με τις ημέρες και 
ώρες διδασκαλίας των μαθημάτων, ημερομηνίες άλλων 
εκδηλώσεων ή υποχρεώσεων. 

Στο Ακαδημαϊκό Ημερολόγιο προβλέπονται 3 χρονικές 
περίοδοι ανά έτος για εξετάσεις: στο τέλος του κάθε εξα¬ 
μήνου (εαρινό, χειμερινό) και επαναληπτικές εξετάσεις 
το Σεπτέμβριο/Οκτώβριο. Η διάρκεια κάθε εξεταστικής 
περιόδου δεν υπερβαίνει τις 2 εβδομάδες. 


3.3 ΓΕΝΙΚΕΣ ΚΑΤΕΥΘΥΝΣΕΙΣ ΑΝΑΦΟΡΙΚΑ ΜΕ ΤΑ 
ΜΕΤΑΠΤΥΧΙΑΚΑ ΜΑΘΗΜΑΤΑ 

Το Δ.Π.Μ.Σ. είναι πλήρους φοίτησης. Το αναλυτικό 
πρόγραμμα μαθημάτων τουΔ.Π.Μ.Σ. περιλαμβάνει υπο¬ 
χρεωτικά μαθήματα, μαθήματα επιλογής και μεταπτυχια¬ 
κή διπλωματική εργασία.ΤοΔ.Π.Μ.Σ. στη «Νοσηλευτική 
Φροντίδα Ενηλίκων» έχει χρονική διάρκεια τεσσάρων 
(4) ακαδημαϊκών εξαμήνων πλήρους φοίτησης. Κατά 
τα τρία πρώτα εξάμηνα του Δ.Π.Μ.Σ. για κάθε εξάμηνο, 
ο φοιτητής πρέπει να παρακολουθήσει τα τρία πρώτα 
υποχρεωτικά μαθήματα, όπωςπεριγράφονται παρακάτω 
και να επιλέξει άλλο ένα από τα υπόλοιπα προτεινόμε- 
να επιλογής, ώστε να συμπληρώσει συνολικά τριάντα 
(30) πιστωτικές μονάδες (Ε(ΙΤ5) ανά εξάμηνο σπουδών. 
Το τέταρτο εξάμηνο του Δ.Π.Μ.Σ. ο φοιτητής εκπονεί 
μεταπτυχιακή διπλωματική εργασία που αντιστοιχεί σε 
τριάντα (30) πιστωτικές μονάδες (Ε<ΙΤ5). Για την από¬ 
κτηση του Μ.Δ.Ε. απαιτείται η συμπλήρωση 120 πιστω¬ 
τικών μονάδων (Ε(ΙΤ5), οι οποίες προκύπτουν από την 
παρακολούθηση και επιτυχή εξέταση των μαθημάτων 
(90 πιστωτικές μονάδες) και από την εκπόνηση μεταπτυ¬ 
χιακής διπλωματικής εργασίας (30 πιστωτικές μονάδες). 

Για την απόκτηση του Μ.Δ.Ε. απαιτείται η παρακολού¬ 
θηση και η επιτυχής εξέταση σε όλα τα μαθήματα του 
προγράμματος. Η Ε.Δ.Ε του Δ.Π.Μ.Σ. μπορεί να κάνει 
τροποποιήσεις στο πρόγραμμα μαθημάτων, όταν απαι¬ 
τείται, για την καλύτερη επίτευξη των στόχων του. Οι 
φοιτητές παρακολουθούν υποχρεωτικά όλες τις μορφές 
διδασκαλίας οι οποίες προβλέπονται για το κάθε μάθη¬ 
μα. Οι φοιτητές υπογράφουν κατά την έναρξη και λήξη 
του κάθε μαθήματος σε κατάλογο που διατίθεται από τη 
Γραμματεία ή τον Διδάσκοντα. Το μέγιστο που κάποιος 
φοιτητής μπορεί να απουσιάσει από κάθε μάθημα είναι 
2 φορές (δηλαδή 2 εβδομάδες από τις 13). Σε περίπτωση 
απουσίας φοιτητή περισσότερες από 2 φορές (2 μαθή¬ 
ματα) αποκλείεται από τις εξετάσεις του μαθήματος. Σε 
καταστάσεις που μπορεί να οριστούν ως εξαιρετικές, 
επείγουσες και μη-προβλέψιμες από το φοιτητή, κατόπιν 
αίτησης του φοιτητή και υποβολής των σχετικών δικαι- 
ολογητικών π.χ. εισαγωγή σε Νοσοκομείο κλπ. μπορεί 
η Σ.Ε. να εγκρίνει το μέγιστο επιπλέον δυο (2) απουσίες 
από τα μαθήματα (σύνολο τέσσερις). Οι φοιτητές που 
δεν έχουν επαρκώς, κατά τα προηγούμενα, παρακολου¬ 
θήσει ένα μάθημα, αποκλείονται από τις εξετάσεις του. 
Στην επαναληπτική εξεταστική περίοδο θα μπορούν να 
λάβουν μέρος φοιτητές που δεν έχουν επιτύχει το πολύ 
σε τρία (3) συνολικά μαθήματα και των τριών εξαμήνων. 
Φοιτητές που δεν έχουν επιτύχει σε περισσότερα από 
τρία (3) συνολικά μαθήματα θα διαγράφονται από το 
Δ.Π.Μ.Σ.. 

Μορφές διδασκαλίας αποτελούν: Οι διαλέξεις (θεωρη¬ 
τική παρουσίαση), η εργαστηριακή εξάσκηση, οι μελέτες 
περιπτώσεων, τα σεμινάρια, η ερευνητική ενασχόληση 
και οτιδήποτε άλλο κριθεί σκόπιμο από τους διδάσκο¬ 
ντες και εγκριθεί από την Ε.Δ.Ε.. Η Ε.Δ.Ε. ορίζει για κάθε 
μάθημα έναν Υπεύθυνο Καθηγητή Μαθήματος, ο οποίος 
και συντονίζει την διδασκαλία του μαθήματος (για πε¬ 
ρισσότερα βλ. 4.1). 

Αναλυτικότερα το πρόγραμμα μαθημάτων του Μ.Δ.Ε. 
έχει ως εξής: 

Α' ΕΞΑΜΗΝΟ 

α/α 

Είδος μαθήματος 

Μαθήματα 

ΕΈΤ5 

1 

Υποχρεωτικό 

Φροντίδα σε Μονάδες Εντατικής και Αυξημένης Φροντίδας 

8 

2 

Υποχρεωτικό 

Προηγμένη Νοσηλευτική Πράξη και Αναστοχαστική Πρακτική 

8 

3 

Υποχρεωτικό 

Επικοινωνιακές Δεξιότητες στη Φροντίδα Ενηλίκων 

8 

Επιλέγεται ένα από τα παρακάτω μαθήματα επιλογής 

4α 

Επιλογής 

Διεθνείς Διαιτητικές Κατευθυντήριες Οδηγίες για Χρόνια Νοσήματα και 
Μεσογειακή Δίαιτα 

6 

4β 

Επιλογής 

Φροντίδα Ενηλίκων με Συμπτώματα Απειλητικά για τη Ζωή τους 

6 

4γ 

Επιλογής 

Διαταραχές Λιπιδίων 

6 

Β' ΕΞΑΜΗΝΟ 

α/α 

Είδος μαθήματος 

Μαθήματα 

Ε0Τ5 

1 

Υποχρεωτικό 

Φιλοσοφία και Ψυχολογία της Φροντίδας 

8 

2 

Υποχρεωτικό 

Νοσηλευτική Πράξη Βασισμένη σεΤεκμήρια 

8 

3 

Υποχρεωτικό 

Υποστήριξη Ατόμων με Χρόνια Νοσήματα και των Οικογενειών τους 

8 

Επιλέγεται ένα από τα παρακάτω μαθήματα επιλογής 

4α 

Επιλογής 

Προαγωγή της Υγείας και της Ποιότητας Ζωής 

6 

4β 

Επιλογής 

Νοσηλευτική και Ενδοσκόπηση πεπτικού σωλήνα 

6 

4γ 

Επιλογής 

Αρχές Αντιμετώπισης Σακχαρώδους Διαβήτη και Μεταβολικού Συνδρόμου 

6 

Γ' ΕΞΑΜΗΝΟ 

α/α 

Είδος μαθήματος 

Μαθήματα 

Ε0Τ5 

1 

Υποχρεωτικό 

Σχεδιασμός Ποιοτικής Έρευνας 

8 

2 

Υποχρεωτικό 

Σχεδιασμός Ποσοτικής Έρευνας 

8 

3 

Υποχρεωτικό 

Ακαδημαϊκή Συγγραφή - Διαπραγματεύσιμη Μάθηση 

8 

Επιλέγεται ένα από τα παρακάτω μαθήματα επιλογής 

4α 

Επιλογής 

Νοσηλευτική Φροντίδα σε χρόνια νοσήματα ήπατος και γαστρεντερικού 
συστήματος 

6 

4β 

Επιλογής 

Αρχές Νοσηλευτικής Φροντίδας και Οργάνωσης Ειδικών Μονάδων 
Νοσηλείας 

6 

4γ 

Επιλογής 

Πληροφοριακά Συστήματα στην Υγεία και Ηλεκτρονική Επιβοηθητική 
Τεχνολογία στη Φροντίδα 

6 

ΔΈΞΑΜΗΝΟ 

α/α 

Είδος μαθήματος 

Μαθήματα 

Ε0Τ5 

1 

Υποχρεωτικό 

Μεταπτυχιακή Διπλωματική Εργασία 

30 


Αναλυτικά οι σκοποί/ στόχοι, τα μαθησιακά αποτελέ¬ 
σματα και η αναλυτική περιγραφή της διεξαγωγής του 
κάθε μαθήματος αναγράφονται και παρουσιάζονται στον 
Οδηγό Μαθήματος για το κάθε μάθημα και οι οποίοι οδη¬ 
γοί διανέμονται στους φοιτητές ή αναρτώνται στη σχετι¬ 
κή ιστοσελίδα του μαθήματος την πρώτη εβδομάδα δι¬ 
δασκαλίας του μαθήματος. 

3.4 ΔΙΠΛΩΜΑΤΙΚΗ ΕΡΓΑΣΙΑ 

Κάθε μεταπτυχιακός φοιτητής στο πλαίσιο των υπο- 
χρεώσεών του για την απονομή του Μεταπτυχιακού 
Διπλώματος Ειδίκευσης (Μ.Δ.Ε.) εκπονεί μεταπτυχιακή 
διπλωματική εργασία. Η ανάληψη της μεταπτυχιακής 
διπλωματικής εργασίας δε μπορεί να γίνει νωρίτερα από 
το πέρας του δεύτερου εξαμήνου. Η διάρκεια εκπόνησης 
της μεταπτυχιακής διπλωματικής σε καμία περίπτωση 
δεν μπορεί να είναι μικρότερη του ενός ημερολογιακού 
τριμήνου. Ο χρόνος εκπόνησης της μεταπτυχιακής δι¬ 
πλωματικής εργασίας συνυπολογίζεται στο συνολικό 
χρόνο φοίτησης και επομένως υπόκειται (αθροιστικά) 
στους αντίστοιχους περιορισμούς. Η διπλωματική εργα¬ 
σία είναι πρωτότυπη συνθετική εργασία που χαρακτηρί¬ 
ζει τη δημιουργική ικανότητα του μεταπτυχιακού φοιτη¬ 
τή και περιλαμβάνει τη διεξαγωγή πρωτογενούς έρευνας, 
η οποία θα επιβεβαιώνει ή θα διαψεύδει αποτελέσματα 
ερευνητικών δεδομένων ή/και αποδείξεων της διεθνούς 


βιβλιογραφίας (δεν απαιτείται τα ερευνητικά αποτελέ¬ 
σματα να οδηγούν σε πρωτότυπη γνώση). Το θέμα της 
μεταπτυχιακής εργασίας πρέπει να είναι υψηλού επιστη¬ 
μονικού επιπέδου, να εντάσσεται στα γνωστικά πεδία 
των διδασκομένων μαθημάτων και η εκπόνησή της είναι 
υποχρεωτική για όλους τους μεταπτυχιακούς φοιτητές. 

Οι διδάσκοντες που δύνανται να επιβλέπουν διπλωμα¬ 
τικές εργασίες είναι μέλη ΔΕΠ πλήρους ωραρίου του Πα¬ 
νεπιστημίου Ιωαννίνων ή του ΤΕΙ Ηπείρου, και τα οποία 
μέλη ΔΕΠ έχουν διδάξει τουλάχιστον ένα μάθημα τα 
τελευταία 2 έτη στο ΠΜΣ. Αφυπηρετήσαντα μέλη Δ.Ε.Π. 
δεν δύνανται να συμμετέχουν ως επιβλέποντες καθηγη¬ 
τές ή μέλη τριμελών επιτροπών εξέτασης διπλωματικών 
εργασιών. Οι διδάσκοντες κοινοποιούν εγκαίρως τον 
επιστημονικό χώρο ενδιαφέροντος τους και τις ερευνη¬ 
τικές μεθοδολογίες που δύνανται να υποστηρίξουν και 
ο κάθε μεταπτυχιακός φοιτητής επιλέγει εγκαίρως στις 
ημερομηνίες που κάθε φορά ορίζονται από τη Γραμμα¬ 
τεία του ΠΜΣ και δηλώνει τον επιβλέποντα που επιθυ¬ 
μεί να συνεργαστεί. Στη συνέχεια ο κάθε μεταπτυχιακός 
φοιτητής οφείλει εντός 15 ημερών να επικοινωνήσει με 
τον επιλεγόμενο διδάσκοντα και να επιβεβαιώσει ότι δεν 
κωλύεται ο επιλεγόμενος διδάσκων να επιβλέψει τη δι¬ 
πλωματική εργασία του. Ο κάθε διδάσκων δεν μπορεί 
ταυτόχρονα να επιβλέπει περισσότερες από τέσσερις (4) 

διπλωματικές εργασίες του παρόντος ΠΜΣ.Το θέμα της 
Μεταπτυχιακής Διπλωματικής Εργασίας διαμορφώνεται 
περαιτέρω με συνεργασία του μεταπτυχιακού φοιτητή 
με τον επιβλέποντα καθηγητή. Εντός 45 ημερών από 
τη δήλωση του φοιτητή επιβλέποντα καθηγητή πρέπει 
να υποβληθεί η πρόταση/ πρωτόκολλο μετο θέμα της 
μεταπτυχιακής διπλωματικής εργασίας που πρέπει να 
εμπεριέχει τον τίτλο της εργασίας τους στόχους της, 
πολύ σύντομη ανασκόπηση του θέματος και γιατί είναι 
άξιο λόγο να ερευνηθεί το θέμα και τη μεθοδολογία της 
έρευνας που θα ακολουθηθεί (η πρόταση/ πρωτόκολλο 
δεν πρέπει να ξεπερνά 750 λέξεις). Στη συνέχεια επικυ¬ 
ρώνεται (ή όχι) ο ορισμός του επιβλέποντος καθηγητή 
και το η πρόταση/ πρωτόκολλο από τη ΓΣΕΣ (μετά από 
εισήγηση της ΕΔΕ). 

Δικαίωμα για την εκπόνηση διπλωματικής εργασίας 
έχουν οι φοιτητές που θα περάσουν τουλάχιστον το 50% 
του συνόλου των διδακτέων μαθημάτων (είτε 6 μαθή¬ 
ματα) και να έχει ολοκληρωθεί η συμμετοχή τους στο 
1 ο έτος (δηλαδή να έχει ολοκληρωθεί η συμμετοχή και 
εξέταση τους και στο 2ο εξάμηνο). Ο φοιτητής οφείλει 
εντός 6 (έξι) ημερολογιακών μηνών από την έγκριση της 
ΓΣΕΣ της πρότασης/ πρωτόκολλο του να καταθέσει τη 
διπλωματική εργασία για να εξεταστεί. Σε περίπτωση 
που δεν έχει ολοκληρωθεί εντός του παραπάνω χρό¬ 
νου η διπλωματική εργασία μετά από αίτηση και έκθεση 
αιτιολόγησης του ενδιαφερομένου φοιτητή μπορεί να 
εξεταστεί από τη ΣΕ και να χορηγηθεί παράταση στην 
εκπόνηση της διπλωματικής εργασίας μέχρι τρεις (3) 
μήνες. Η σχετική αίτηση και έκθεση για παράταση τρι¬ 
ών (3) μηνών πρέπει να υποβληθεί πριν την λήξη του 
σχετικού χρόνου υποβολής της διπλωματικής εργασίας 
(δηλ. των 6 ημερολογιακών μηνών). Σε περίπτωση μη- 
ολοκλήρωσηςτης διπλωματικής εργασίας μετά το πέρας 
της τρίμηνης παράτασης ή αν δεν κατατεθεί εγκαίρως η 
αίτηση για τρίμηνη παράταση, τότε ο φοιτητής διαγρά¬ 
φεται από το ΠΜΣ, δεν χορηγείται Μεταπτυχιακό και 
δύναται να χορηγηθεί βεβαίωση με τα μαθήματα που 
επιτυχώς ολοκλήρωσε. 

Η δυνατότητα αλλαγής θέματος της μεταπτυχιακής 
διπλωματικής εργασίας μπορεί να γίνει έως και 1 'Δ μήνα 
μετά από την έγκριση του αρχικού θέματος από την ΓΣΕΣ 
και προϋποθέτει την υποβολή αίτησης από τον μετα¬ 
πτυχιακό φοιτητή και τη συγκατάθεση του επιβλέποντα 
καθηγητή για αλλαγή θέματος, καθώς και τη δήλωση 
του νέου θέματος μαζί με την πρόταση/ πρωτόκολλο για 
το νέο θέμα προς την ΕΔΕ για εκ νέου έγκριση από τη 
ΓΣΕΣ. Ο χρόνος των 6 (έξι) ημερολογιακών μηνών από 
την έγκριση του αρχικού θέματος της ΓΣΕΣ δεν επηρε¬ 
άζεται, ούτε μεταβάλλεται από την αλλαγή θέματος και 
ισχύει ο χρόνος ολοκλήρωσης, όπως αυτός έχει οριστεί 
από την αρχική έγκριση. 

Η δυνατότητα αλλαγής επιβλέποντα διδάσκοντα, είτε 
με απαίτηση του μεταπτυχιακού φοιτητή, είτε με απαίτη¬ 
ση του επιβλέποντα διδάσκοντα, είτε και των δυο, μπορεί 
να γίνει ως και 4 μήνες από τον ορισμό του επιβλέποντα 
διδάσκοντα, μετά το πέρας των 4 μηνών αυτό δεν είναι 
εφικτό. Η αλλαγή επιβλέποντα καθηγητή προϋποθέτει 
την υποβολή αίτησης, είτε από τον μεταπτυχιακό φοι¬ 
τητή, είτε από τον επιβλέποντα καθηγητή, καθώς και 
αιτιολογική έκθεση του αιτήματος αλλαγής, καθώς και 
τη δήλωση από τον μεταπτυχιακό φοιτητή του νέου 


επιβλέποντα διδάσκοντα στη Γραμματεία του ΜΠΣ για 
την αξιολόγηση του αιτήματος, και, εφόσον εγκριθεί, 
τον ορισμό του νέου επιβλέποντα διδάσκοντα από τη 
ΓΣΕΣ. Ο χρόνος των 6 (έξι) ημερολογιακών μηνών από 
την έγκριση του αρχικού θέματος με τον αρχικό επι- 
βλέποντα διδάσκοντα της ΓΣΕΣ δεν επηρεάζεται, ούτε 
μεταβάλλεται από την αλλαγή επιβλέποντα διδάσκο¬ 
ντα και ισχύει ο χρόνος ολοκλήρωσης, όπως αυτός έχει 
οριστεί από την αρχική έγκριση. Δυνατότητα και δεύτε¬ 
ρης αλλαγής επιβλέποντα διδάσκοντα με απαίτηση του 
μεταπτυχιακού φοιτητή δεν είναι εφικτή. Σε περίπτωση 
κωλύματος ή αδυναμίες του επιβλέποντα διδάσκοντα να 
ολοκληρώσει την επίβλεψη της διπλωματικής εργασίας 
π.χ. εκπαιδευτικής άδειας, συνταξιοδότησης κλπ. το ΜΠΣ 
έχει ευθύνη εντός 10 ημερών να ορίσει νέο επιβλέποντα 
διδάσκοντα για τον μεταπτυχιακό φοιτητή. 

Η μεταπτυχιακή διπλωματική εργασία διεκπεραιώνε- 
ται, συγγράφεται και ολοκληρώνεται αποκλειστικά και εξ' 
ολοκλήρου από τον μεταπτυχιακό φοιτητή. Η διπλωμα¬ 
τική εργασία είναι πόνημα του μεταπτυχιακού φοιτητή 
για το οποίο ο μεταπτυχιακός φοιτητής αξιολογείται, 
βαθμολογείται και του απονέμονται διδακτικές μονάδες, 
και για αυτό κανείς άλλος, εκ μέρους του μεταπτυχιακού 
φοιτητή, δεν μπορεί να διεκπεραιώσει οποιαδήποτε τμή¬ 
μα ή διαδικασία της διπλωματικής εργασίας, συμπερι¬ 
λαμβανομένου της ανάλυσης, στατιστικής ή ποιοτικής. 

Ο επιβλέπων καθηγητής οφείλει να παράσχει μόνο 
γραπτή ανατροφοδότηση σε ολοκληρωμένα κεφάλαια 
και όχι τμηματικά σε κεφάλαια της εργασίας, και όχι πε¬ 
ρισσότερο από μια φορά για κάθε κεφάλαιο. Δηλαδή, 
κάθε σχέδιο κεφαλαίου της διπλωματικής εργασίας δια¬ 
βάζεται μια μόνο φορά από τον επιβλέποντα καθηγητή 
στο οποίο και παρέχονται γραπτώς σχόλια ανατροφο¬ 
δότησης από τον επιβλέποντα και είναι υποχρέωση/ 
ευθύνη του φοιτητή να ενσωματώσει (ή όχι) τα σχόλια 
ανατροφοδότησης, δίχως να τα διαβάζει ξανά και να 
αξιολογεί ο επιβλέπων καθηγητής, αν επαρκώς τα έχει 
ενσωματώσει ο μεταπτυχιακός φοιτητής. Επιπλέον, ο 
επιβλέπων διδάσκων μπορεί να διαβάσει το τελικό σχέ¬ 
διο της ολοκληρωμένης μεταπτυχιακής εργασίας (εκτός 
από τα κεφάλαια) και να παράσχει τα τελικά σχόλια ανα¬ 
τροφοδότησης, δίχως να τη διαβάζει ξανά προκειμένου 
και πάλι να αξιολογήσει, αν επαρκώς έχει ενσωματώσει ο 
μεταπτυχιακός φοιτητής και τα τελικά σχόλια. Εκτός από 
τα γραπτά σχόλια ανατροφοδότησης ο μεταπτυχιακός 
φοιτητής μετά από γραπτό αίτημα μέσω ηλεκτρονικού 
ταχυδρομείου προς τον επιβλέποντα καθηγητή δύνα- 
ται να έχει προσωπική συνάντηση ή συνάντηση μέσω 
τηλεδιάσκεψης με τον επιβλέποντα για προφορικές 
διευκρινίσεις αναφορικά με τη διπλωματική εργασία. 
Ο μέγιστος αριθμός συναντήσεων καθ'όλη τη διάρκεια 
της επίβλεψης διπλωματικής εργασίας δεν πρέπει να 
ξεπερνά της έξι (6). Ο επιβλέπων διδάσκων έχει την υπο¬ 
χρέωση εντός 10 εργάσιμων ημερών να ανταποκριθεί 
στο αίτημα του μεταπτυχιακού φοιτητή για συνάντηση 
απαντώντας γραπτώς για την ημέρα και ώρα συνάντη¬ 
σης. Είναι υποχρέωση του επιβλέποντα διδάσκοντα να 
κρατά αρχείο των συναντήσεων και των γραπτών ανα¬ 
τροφοδοτήσεων. Σε περίπτωση που ο επιβλέπων δεν 
ανταποκρίνεται στο αίτημα για συνάντηση μετά το πέρας 
των 10 εργάσιμων ημερών ο μεταπτυχιακός φοιτητής 
μπορεί να ενημερώσει τη Γραμματεία ή τον Διευθυντή 
του Δ.Π.Μ.Σ.. 

Για την εξέταση της διπλωματικής εργασίας ορίζεται 
από την ΕΔΕ Τριμελής Επιτροπή, στην οποία συμμε¬ 
τέχουν ο επιβλέπων καθηγητής και δύο (2) άλλα μέλη 
Δ.Ε.Π.του Πανεπιστημίου Ιωαννίνων ή/καιτουΤ.Ε.Ι. Ηπεί¬ 
ρου ή μέλη Δ.Ε.Π. άλλων ΑΕΙ ή ερευνητές βαθμιδών Α', Β' 
ή Γ', οι οποίοι είναι κάτοχοι διδακτορικού διπλώματος.Τα 
μέλη της επιτροπής πρέπει να έχουν την ίδια ή συναφή 
επιστημονική ειδικότητα με το γνωστικό αντικείμενο του 
προγράμματος. Επίσης, ο επιβλέπων δύναται να αντικα- 
τασταθεί στην Τριμελή Επιτροπή από άλλο μέλος διδά¬ 
σκοντα στο ΔΜΠΣ πλήρους ωραρίου. Στην περίπτωση 
που οριστεί στηνΤριμελή Επιτροπή μέλος που δεν ανήκει 
στα μέλη Δ.Ε.Π.του Πανεπιστημίου Ιωαννίνων ή/καιτου 
Τ.Ε.Ι. Ηπείρου, τότε τα άλλα δυο μέλη της τριμελούς πρέ¬ 
πει υποχρεωτικά να είναι μέλη Δ.Ε.Π.του Πανεπιστημίου 
Ιωαννίνων ή/και του Τ.Ε.Ι. Ηπείρου. Τα αποτελέσματα της 
διπλωματικής εργασίας παρουσιάζονται με τη μορφή 
διατριβής. Ο μεταπτυχιακός φοιτητής παρουσιάζει τη 
διπλωματική εργασία του ενώπιον ανοικτού ακροατη¬ 
ρίου. Για την υποβολή προς εξέταση της διπλωματικής 
εργασίας συστήνεται ο μεταπτυχιακός φοιτητής να έχει 
τη σύμφωνη γνώμη του επιβλέποντα διδάσκοντα, δίχως 
αυτό να είναι προαπαιτούμενο. Στην περίπτωση που δεν 
έχει τη σύμφωνη γνώμη του επιβλέποντα διδάσκοντα 
για την υποβολή προς εξέταση, ο μεταπτυχιακός φοι¬ 
τητής δύναται να υποβάλει τη διπλωματική εργασία για 
εξέταση, αλλά θα συνοδεύεται από γραπτή δήλωση του 
επιβλέποντα διδάσκοντα ότι έχει γίνει δίχως τη σύμφωνη 
γνώμη του. Μετά την εξέταση είναι δυνατόν να ζητηθούν 
διορθώσεις από τον μεταπτυχιακό φοιτητή και όταν τις 
κάνει και επιβεβαιωθεί ότι έχουν γίνει και εγκριθεί από 
τουλάχιστον ένα μέλος τηςΤριμελούς Επιτροπής ότι έγι¬ 
ναν, κατατίθεται ανάτυπο(α) στη Γραμματεία ή/και στη 
βιβλιοθήκη του Τμήματος Ιατρικής και Νοσηλευτικής, 
καθώς, επίσης αναρτάται σε ηλεκτρονική μορφή στο 
Ιδρυματικό Αποθετήριο του Πανεπιστημίου Ιωαννίνων 
και του Τ.Ε.Ι. Ηπείρου. 

Η βαθμολογία της μεταπτυχιακής διπλωματικής ερ¬ 
γασίας που δίνεται από τους επιμέρους εξεταστές της 
τριμελούς επιτροπής και ως μέσος όρος, γίνεται στην 
κλίμακα 1-10 με βάση επιτυχίας κατ'ελάχιστο το 5. Η ΕΔΕ 
θεσπίζει ενιαία κριτήρια αξιολόγησης που αναγράφονται 
στον Οδηγό Διπλωματικής Εργασίας. 

3.5 ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ ΜΕ¬ 
ΤΑΠΤΥΧΙΑΚΩΝ ΕΡΓΑΣΙΩΝ 

α) Τα δικαιώματα πνευματικής ιδιοκτησίας της μετα¬ 
πτυχιακής διπλωματικής εργασίας ανήκουν στο συγ¬ 
γραφέα (μεταπτυχιακό φοιτητή) καθόσον η εξέταση 
και χορήγηση του σχετικού τίτλου προϋποθέτει η με¬ 
ταπτυχιακή εργασία να αποτελεί στοιχείο της προσω¬ 
πικής του συμβολής με χαρακτήρα ατομικότητας και 
μοναδικότητας. Ο συγγραφέας έχει επίσης ευθύνη για 
το περιεχόμενο της μεταπτυχιακής εργασίας. 

β) Τα δικαιώματα πνευματικής ιδιοκτησίας μπορούν να 
κατοχυρωθούν στη σελίδα των δικαιωμάτων πνευματι¬ 
κής ιδιοκτησίας, η οποία θα ακολουθεί τη σελίδα τίτλου, 
συνοδευόμενη με πληροφορίες όπως© [Έτος], [Πλήρες 
Νόμιμο Ονοματεπώνυμο]. ΜΕ ΕΠΙΦΥΛΑΞΗ ΠΑΝΤΟΣ ΔΙ¬ 
ΚΑΙΩΜΑΤΟΣ. ΑΕΙ ΒΙ0ΗΤ5 ΚΕ5ΕΚνΕϋ. 

γ) Οι μεταπτυχιακοί φοιτητές οι οποίοι αξιοποιούν 
τις υποδομές, το προσωπικό και την τεχνογνωσία του 


Πανεπιστημίου Ιωαννίνων ή/και του Τ.Ε.Ι. Ηπείρου, με 
τη καθοδήγηση του επιβλέποντα καθηγητή έχουν υπη¬ 
ρεσιακό καθήκον έναντι του Ιδρύματος. 

δ) Στη μεταπτυχιακή διπλωματική εργασία πρέπει 
να αναγνωρίζεται ο ρόλος του επιβλέποντα καθηγητή, 
με σχετική αναγραφή στο εξώφυλλο και το εσώφυλλο. 
Επιπροσθέτως, στον πρόλογο πρέπει να αναγράφεται 
ο επιβλέπων, καθώς και η υποδομή και οι δυνατότητες 
που χρησιμοποιήθηκαν (π.χ. Εργαστήριο, χρηματοδό¬ 
τηση κ.λπ.). 

ε) Ο συγγραφέας, με συμφωνητικό ή σύμβαση, παρα¬ 
χωρεί στο Ίδρυμα μη αποκλειστικό δικαίωμα δημοσί¬ 
ευσης (π.χ. μέσω του ιδρυματικού αποθετηρίου της Βι- 
βλιοθήκηςτου Πανεπιστημίου Ιωαννίνων ή/και τουΤ.Ε.Ι. 
Ηπείρου) και αναπαραγωγής και διάθεσης της διπλω¬ 
ματικής εργασίας για εκπαιδευτικούς και ερευνητικούς 
σκοπούς και μη εμπορικούς σκοπούς. Στην περίπτωση 
εμπορικών σκοπών η νόμιμη χρήση των ανωτέρω δι¬ 
καιωμάτων εκ μέρους του Ιδρύματος απαιτεί την συμ¬ 
βατική προς αυτό εκχώρηση των εν λόγω δικαιωμάτων 
από τους δημιουργούς του εκάστοτε σύνθετου έργου. 

στ) Ο επιβλέπων/ υπεύθυνος εργαστηρίου έχει δικαί¬ 
ωμα αξιοποίησης και δημοσιοποίησης των παραγόμε- 
νων αποτελεσμάτων (δεδομένα, μελέτες, προγράμματα, 
εφαρμογές, πρωτότυπα, κ.λπ). Η αξιοποίηση δεν αφορά 
σε εμπορική εκμετάλλευση, αλλά σε πράξη στο πλαίσιο 
της έρευνας και της επιστήμης. 

η) Σε περίπτωση οικονομικής δυνατότητας εκμετάλ¬ 
λευσης του προϊόντος της έρευνας ή ευρεσιτεχνίας πρέ¬ 
πει να συντάσσεται σχετικό συμφωνητικό ή σύμβαση με 
βάση το εκάστοτε ισχύον νομικό πλαίσιο, που να κατο¬ 
χυρώνει το δικαίωμα αυτών που έχουν συμβάλει ουσια¬ 
στικά στην ανάπτυξη του σύνθετου έργου / προϊόντος. 

ζ) Στην κατά τη διάρκεια ή μετά από την ολοκλήρω¬ 
ση της μεταπτυχιακής εργασίας δημοσίευση πρώιμων/ 
απορρεουσών εργασιών/ άρθρων, περιλαμβάνονται τα 
ονόματα του συγγραφέα και του επιβλέποντα καθηγη¬ 
τή (πρώτο το όνομα του μεταπτυχιακού φοιτητή). Άλλα 
πρόσωπα τα οποία επίσης ενδέχεται να είχαν δημιουρ¬ 
γική συνεισφορά στην εργασία αναφέρονται με την εκά¬ 
στοτε πραγματική συμβολή. 

η) Η χρήση ξένου υλικού με κατοχυρωμένα δικαιώμα¬ 
τα πνευματικής ιδιοκτησίας ή η παραπομπή σε αυτό, στο 
πλαίσιο της μεταπτυχιακής εργασίας, πρέπει να γίνεται 
σύμφωνα με τους κανόνες της ακαδημαϊκής δεοντολο¬ 
γίας. Η παραβίαση αυτής της δεοντολογίας αποτελεί 
παράβαση του νόμου περί πνευματικής ιδιοκτησίας και 
θα αντιμετωπίζεται αναλόγως από το Ίδρυμα. 

3.6 ΓΛΩΣΣΑ ΔΙΔΑΣΚΑΛΙΑΣ 

Η γλώσσα διδασκαλίας είναι η Ελληνική. Επιτρέπεται 
η διδασκαλία μέρους ή συνόλου του προγράμματος 
σπουδών στην αγγλική γλώσσα, κατόπιν έγκρισης από 
την ΕΔΕ. Η γλώσσα συγγραφής της μεταπτυχιακής δι¬ 
πλωματικής εργασίας είναι η ελληνική. Με εισήγηση του 
επιβλέποντα διδάσκοντα και με σύμφωνη γνώμη της 
τριμελούς επιτροπής εξέτασης και της ΕΔΕ, είναι δυνατή 
η συγγραφή του κειμένου στην αγγλική γλώσσα, για τη 
μεταπτυχιακή εργασία. Στην περίπτωση αυτή υποβάλλε¬ 
ται και εκτενής περίληψη στην ελληνική γλώσσα. 

3.7 ΔΗΛΩΣΗ ΤΩΝ ΜΑΘΗΜΑΤΩΝ 

Η δήλωση των μαθημάτων ανά εξάμηνο θα πρέπει να 
γίνεται το αργότερο μέχρι μία εβδομάδα από την έναρξη 

του εξαμήνου. Μετά το πέρας της πρώτης εβδομάδας 
του εξαμήνου δεν δύναται να γίνει δήλωση μαθημάτων. 
Η δήλωση μαθημάτων είναι ευθύνη του μεταπτυχιακού 
φοιτητή και σε περίπτωση που δεν γίνει δεν είναι δυνατή 
η συμμετοχή του φοιτητή στη διαδικασία διδασκαλίας 
και εξέτασης των μαθημάτων. 

3.8 ΕΞΕΤΑΣΗ/ΑΞΙΟΛΟΓΗΣΗ ΜΑΘΗΜΑΤΩΝ 

Η αξιολόγηση της επίδοσης ενός μεταπτυχιακού φοι¬ 
τητή σε ένα μάθημα του Δ.Π.Μ.Σ. μπορεί να γίνεται, είτε 
με μία τελική γραπτή εξέταση, είτε με πολλές ενδιάμεσες 
εξετάσεις (προόδους), είτε με εκπόνηση εργασίας στο 
πλαίσιο του μαθήματος, είτε με περιοδικές (πχ. εβδο¬ 
μαδιαίες) ασκήσεις ή εργασίες, είτε με συνδυασμό των 
παραπάνω μεθόδων με κατάλληλους συντελεστές βα¬ 
ρύτητας, οι οποίοι θα ανακοινώνονται στην αρχή, κάθε 
εξαμήνου και για κάθε μάθημα και θα αναγράφονται 
στον σχετικό Οδηγό Μαθήματος. Η αξιολόγηση της από¬ 
δοσης των μεταπτυχιακών φοιτητών γίνεται με βάση 
την δεκαβάθμια κλίμακα και με ακρίβεια 0.5. Απαιτείται 
βαθμολογία τουλάχιστον πέντε (5) για την επιτυχή αξι¬ 
ολόγηση. 

Ο τρόπος εξέτασης του μαθήματος πρέπει να είναι 
γραμμένος στον Οδηγό του Μαθήματος και να παρου¬ 
σιάζεται την πρώτη ημέρα της διδασκαλίας του μαθή¬ 
ματος. Επίσης, η αξιολόγηση πρέπει να είναι διαφανής 
π.χ. σε περίπτωση τελικής γραπτής εξέτασης να είναι 
γνωστό από την αρχή ο αριθμός των ερωτήσεων (και 
υπο-ερωτήσεων, εφόσον υπάρχουν) και η βαρύτητα της 
κάθε ερώτησης ή σε περίπτωση εργασίας να υπάρχει 
σαφής και κοινοποιημένος οδηγός εργασίας από την 
πρώτη εβδομάδα διδασκαλίας των μαθημάτων. Επίσης, 
η αξιολόγηση πρέπει να είναι ισότιμη, δηλαδή όλοι οι 
μεταπτυχιακοί φοιτητές θα πρέπει να εξεταστούν με τον 
ίδιο τρόπο και δεν είναι δυνατόν σε κάποιο φοιτητή να 
αντικατασταθεί, είτε η γραπτή εξέταση, είτε η εργασία 
με προφορική εξέταση, εκτός αν συντρέχουν αποδεδειγ¬ 
μένοι λόγοι υγείας που το επιβάλλουν. 

Ο ελάχιστος χρόνος για τελική γραπτή εξέταση είναι 
2 ώρες και ο μέγιστος 3 ώρες - ο ακριβής χρόνος ορίζε¬ 
ται από το διδάσκοντα του μαθήματος και αναγράφε¬ 
ται στον Οδηγό Σπουδών του μαθήματος. Η υποβολή 
εργασίας πρέπει να έχει σαφώς ορισμένη καταληκτική 
ημερομηνία από τον διδάσκοντα, η οποία δεν μπορεί να 
είναι μετά το πέρας της σχετικής εξεταστικής περιόδου. 
Μεταπτυχιακοί φοιτητές που δεν προσήλθαν στην τελική 
γραπτή εξέταση ή δεν υπέβαλλαν εμπρόθεσμα την εργα¬ 
σία τους δεν θα θεωρείται επιτυχημένη η εξέταση τους 
στο μάθημα, θα βαθμολογούνται με "0" και δεν θα είναι 
δυνατόν η εξέταση σε άλλη ημερομηνία εντός της ίδιας 
εξεταστικής ή ο ορισμός άλλης ημερομηνίας εντός της 
ίδιας εξεταστικής για υποβολή εργασίας. Σε περιπτώσεις 
έκτακτης, επείγουσας και μη-προβλέψιμης περίστασης 
(απαιτείται να συντρέχουν και οι τρεις παραπάνω συνθή¬ 
κες), και εφόσον ο μεταπτυχιακός φοιτητής ενημέρωση 
εγκαίρως (πριν την έναρξη διενέργειας των γραπτών 
εξετάσεων ή πριν το πέρας της καταληκτικής ημερο¬ 
μηνίας υποβολής εργασίας) δύναται η Σ.Ε. του Δ.Μ.Π.Σ. 
να ορίσει νέα ημερομηνία εξέτασης ή νέα καταληκτική 
ημερομηνία που δεν μπορεί να είναι πέραν των επτά (7) 
εργάσιμων ημερών από την αρχική ημερομηνία εξέτα¬ 
σης ή καταληκτικής ημερομηνίας υποβολής. 


Το πρόγραμμα των εξετάσεων κάθε εξαμήνου θα 
ανακοινώνεται σε εύλογο χρονικό διάστημα και πολύ 
πριν από τις ημερομηνίες των εξετάσεων. Οι εξετάσεις 
θα διενεργούνται στους χώρους των Τμημάτων Ιατρι¬ 
κής και Νοσηλευτικής. Σε εύλογο χρονικό διάστημα 
και όχι αργότερα των 30 ημερών, μετά την εξέταση, ο 
διδάσκων ανακοινώνει τη βαθμολογία των εξετάσεων. 
Αν ο διδάσκων αιτιολογημένα αδυνατεί να ανακοινώσει 
εντός 30 ημέρες τη βαθμολογία, ενημερώνει εγκαίρως, 
εγγράφως και πριν το πέρας των 30 ημερών, τη Γραμμα¬ 
τεία του Δ.Π.Μ.Σ. και τους φοιτητές, καθώς και δηλώνει 
την ημέρα που θα υποβάλλει τις βαθμολογίες που δεν 
μπορεί να ξεπερνά τις επιπλέον 20 ημέρες. Αν κάποιος 
φοιτητής αποτύχει σε 2 μαθήματα το πολύ σε κάποιο 
εξάμηνο, στην πρώτη εξεταστική περίοδο, έχει δικαίωμα 
εγγραφής στο επόμενο εξάμηνο και επιπλέον δικαίωμα 
επανεξέτασης στα μαθήματα που απέτυχε, στην εξετα¬ 
στική του Σεπτεμβρίου. Εάν απορριφθεί σε ένα μάθημα 
ή το πολύ σε δύο μαθήματα και το Σεπτέμβριο, έχει το 
δικαίωμα επανεξέτασης στο επόμενο εξάμηνο κατά το 
οποίο διδάσκεται το μάθημα για τελευταία φορά (η υπο¬ 
χρέωση παρακολούθησης του μαθήματος ισχύει και σε 
αυτή την περίπτωση, όπως μνημονεύεται στην ενότητα 
3.3). Απορριπτικός βαθμός σε περισσότερα από 2 μαθή¬ 
ματα την πρώτη περίοδο της εξέτασης των μαθημάτων ή 
κατά την περίοδο του Σεπτεμβρίου, οδηγεί σε αυτόματη 
διαγραφή του φοιτητή από το Δ.Π.Μ.Σ. 

Φοιτητές που θεωρούν ότι αδικήθηκαν, έχουν δικαίω¬ 
μα να δηλώσουν την ένσταση τους για τη βαθμολόγηση 
τους συνοδευόμενο από αιτιολογική έκθεση που επε¬ 
ξηγεί τους λόγους που θεωρούν ότι αδικήθηκαν προς 
την ΣΕ του Δ.Π.Μ.Σ. Η ΣΕ του Δ.Π.Μ.Σ. ορίζει τριμελή 
επιτροπή στην οποία δεν θα συμμετέχει ο διδάσκων 
καθηγητής για να εξετάσει την ένσταση. 

3.9 ΣΥΣΤΗΜΑ ΒΑΘΜΟΛΟΓΙΑΣ ΜΑΘΗΜΑΤΩΝ 

Η βαθμολογία των μαθημάτων γίνεται με βάση την 
κλίμακα μηδέν (0) έως δέκα (10). Η παρακολούθηση ενός 
μαθήματος θεωρείται επιτυχής αν ο τελικός βαθμός είναι 
τουλάχιστον πέντε (5). Η αντιστοίχιση της βαθμολογικής 
κλίμακας με το χαρακτηρισμό της επίδοσης του μετα¬ 
πτυχιακού φοιτητή είναι η ακόλουθη: 

8.5 -10: «Άριστα» 

6.5 - 8,4: «Λίαν Καλώς» 

5,0 - 6,4: «Καλώς» 

4,0 - 4,9: «Ανεπαρκώς» 

0,0 - 3,9: «Κακώς» 

Τρεις φορές το χρόνο και συγκεκριμένα το Μάρτιο, 
Ιούλιο και Νοέμβριο καταρτίζεται, από τη Γραμματεία 
του Δ.Π.Μ.Σ., πίνακας αποφοιτούντων που περιλαμβάνει 
όσους ολοκλήρωσαν επιτυχώς κατά το λήξαν ακαδημα¬ 
ϊκό έτος τις συνολικές υποχρεώσεις του Δ.Π.Μ.Σ. 

3.10 ΥΠΟΧΡΕΩΣΕΙΣΤΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ 

1. Οι μεταπτυχιακοί φοιτητές είναι υποχρεωμένοι να 

παρακολουθούν ανελλιπώς τις διαλέξεις του ωρολογίου 
προγράμματος υπογράφοντας στο παρουσιολόγιο πριν 
και μετά τη διδασκαλία κάθε μαθήματος, να υποβάλουν 
μέσα στις προβλεπόμενες προθεσμίες τις απαιτούμε- 
νες εργασίες για κάθε μάθημα, να προσέρχονται στις 
εξετάσεις και να σέβονται γενικότερα τους κανόνες του 
Δ.Π.Μ.Σ. και την ακαδημαϊκή δεοντολογία. Η μη-τήρηση 
των παραπάνω μπορεί να οδηγήσει, με απόφαση της 
ΕΔΕ, σε αποκλεισμό του φοιτητή από το Δ.Π.Μ.Σ. 

2. Η φοίτηση σε κάθε μάθημα θεωρείται επαρκής εάν ο 
φοιτητής απούσιασε σε λιγότερο από το 10% των ωρών 
διδασκαλίας του μαθήματος κατά τη διάρκεια ενός εξα¬ 
μήνου (δηλαδή, όχι περισσότερες από 2 απουσίες ανά 
μάθημα το εξάμηνο). Διαφορετικά αξιολογείται ότι ο 
φοιτητής δεν έχει επαρκώς παρακολουθήσει το μάθη¬ 
μα και αποκλείεται από τις εξετάσεις του μαθήματος (βλ. 
συμπληρωματικά και ενότητα 3.3). 

3. Στην επαναληπτική εξεταστική περίοδο μπορούν 
να λάβουν μέρος φοιτητές που έχουν αποτύχει το πολύ 
σε τρία (3) συνολικά μαθήματα και των τριών εξαμήνων. 

4. Στην εκπόνηση της μεταπτυχιακής εργασίας μπο¬ 
ρούν να προχωρήσουν όσοι έχουν περάσει τουλάχιστον 
το 50% του συνόλου των διδακτέων μαθημάτων (είτε 6 
μαθήματα) και έχουν ολοκληρώσει τη συμμετοχή τους 
στο Ιο έτος (δηλαδή, έχουν ολοκληρώσει τη συμμετοχή 
και εξέταση τους και στο 2ο εξάμηνο). 

5. Σε περίπτωση ανεπιτυχούς παρακολούθησης ενός 
μαθήματος, ο φοιτητής μπορεί να το παρακολουθήσει 
εκ νέου και να εξεταστεί σε αυτό, για όχι περισσότερες 
από μία (1) φορές και να εξεταστεί για όχι περισσότερες 
από 2 φορές ανά περίοδο παρακολούθησης. 

6. Η συνολική διάρκεια των σπουδών δεν μπορεί να 
υπερβαίνει τα τέσσερα (4) έτη. 

7. Με απόφαση της Ε.Δ.Ε. είναι δυνατή η αναστολή ή η 
παράταση της φοίτησης, κατά περίπτωση και μόνο εφό¬ 
σον υπάρχει επαρκής αιτιολόγηση, ύστερα από αίτηση 
του φοιτητή. Η αναστολή/παράταση είναι επιτρεπτή μία 
και μόνο φορά για κάθε μεταπτυχιακό φοιτητή με μέγι- 
στη διάρκεια αναστολής/παράτασης το ένα (1) έτος. Σε 
περίπτωση αναστολής, κατά τη διάρκειά της, αίρονται τα 
δικαιώματα του μεταπτυχιακού φοιτητή, ενώ ο χρόνος 
αυτός δεν προσμετράται στο συνολικό χρόνο φοίτησης. 

8. Με απόφαση της Ε.Δ.Ε. και μετά από σχετικό αίτημα, 
δίνεται σε φοιτητές η δυνατότητα απαλλαγής από ένα 
μάθημα για τις περιπτώσεις μαθημάτων στα οποία έχουν 
αποδεδειγμένη και τεκμηριωμένη μεγάλη επαγγελματι¬ 
κή ή άλλη εμπειρία. 

9. Οι φοιτητές του Π.Μ.Σ. οφείλουν να συμμετέχουν 
στο σύνολο των εκπαιδευτικών και ερευνητικών δραστη¬ 
ριοτήτων (σεμινάρια, συνέδρια, ημερίδες, εκπαιδευτικές 
εκδρομές, επιτήρηση προπτυχιακών κ.λπ.) των Τμημά¬ 
των Ιατρικής και Νοσηλευτικής. 

10. Σε περίπτωση που συλληφθεί φοιτητής να δια- 
πράττει λογοκλοπή σε εργασία ή αντιγραφή σε εξετά¬ 
σεις, τότε αποκλείεται στο συγκεκριμένο μάθημα. Σε 
περίπτωση υποτροπής διαγράφεται από το ΠΜΣ. 

3.11 ΥΠΟΧΡΕΩΣΕΙΣ ΓΙΑ ΛΗΨΗ ΔΙΠΛΩΜΑΤΟΣ 

Για την απονομή του Μ.Δ.Ε. απαιτείται επιτυχής εξέτα¬ 
ση στα προβλεπόμενα από το ΠΜΣ μαθήματα, σε συνδυ¬ 
ασμό με την επίδοση του μεταπτυχιακού φοιτητή στην 
μεταπτυχιακή εργασία και τη συμμετοχή του στο σύνολο 
των εκπαιδευτικών και ερευνητικών δραστηριοτήτων. 

4. ΑΠΑΙΤΟΥΜΕΝΑ ΠΡΟΣΟΝΤΑ ΚΑΙ ΥΠΟΧΡΕΩΣΕΙΣ 
ΔΙΔΑΣΚΟΝΤΩΝ 

4.1 ΓΕΝΙΚΕΣ ΚΑΤΕΥΘΥΝΣΕΙΣ 

Τη διδασκαλία των μαθημάτων στο Δ.Π.Μ.Σ. μπορούν 
να αναλαμβάνουν, εφόσον έχουν επιστημονικό και δι¬ 
δακτικό έργο σχετικό με το αντικείμενο του Δ,Π.Μ.Σ., 
ί) μέλη ΔΕΠ ή αφυπηρετήσαντα μέλη ΔΕΠ τουΤμήματος 
Ιατρικής του Πανεπιστημίου Ιωαννίνων και του Τμήματος 
Νοσηλευτικής του Τ.Ε.Ι. Ηπείρου, ϋ) μέλη Ε.ΕΠ., Ε.ΔΙ.Π. και 


Ε.Τ.Ε.Π. κάτοχοι διδακτορικού διπλώματος. Ο συνολικός 
αριθμός μαθημάτων που καλύπτεται από μέλη Δ.Ε.Π. και 
Ε.Ε.Π., Ε.ΔΙ.Π. και Ε.Τ.Ε.Π. ή αφυπηρετήσαντα μέλη ΔΕΠ 
των Τμημάτων Ιατρικής του Πανεπιστημίου Ιωαννίνων 
και Νοσηλευτικής του Τ.Ε.Ι. Ηπείρου που συνδιοργανώ- 
νουν το Δ.Μ.Π.Σ. είναι ανώτερος των ογδόντα τοις εκατό 
(80%) σύμφωνα με το άρθρο 36, 4485/2017 όλων των 
μαθημάτων (υποχρεωτικών και επιλογής). Αφυπηρετή¬ 
σαντα μέλη ΔΕΠ δεν δύναται να είναι Υπεύθυνοι Μαθή¬ 
ματος ή μέλη Τριμελών Επιτροπών εξέτασης διπλωμα¬ 
τικών εργασιών, και δεν έχουν αμοιβή. 

Επιπλέον, και με την επιφύλαξη των παραπάνω, η Ε.Δ.Ε. 
του Δ.Μ.Π.Σ. αξιολογεί τις ανάγκεςτου Δ.Π.Μ.Σ. σε διδα¬ 
κτικό προσωπικό και, εφόσον τα υφιστάμενα μέλη Δ.Ε.Π., 
Ε.Ε.Π., Ε.ΔΙ.Π. και Ε.Τ.Ε.Π., αφυπηρετήσαντα μέλη Δ.Ε.Π., 
δεν επαρκούν, με αιτιολογημένη απόφασή της αποφα¬ 
σίζει την ανάθεση διδακτικού έργου σε μέλη Δ.Ε.Π. άλ- 
λωνΤμημάτωντου ιδίου Α.Ε.Ι. (Πανεπιστήμιο Ιωαννίνων 
ή Τ.Ε.Ι. Ηπείρου) ή την πρόσκληση μελών Δ.Ε.Π. άλλων 
Α.Ε.Ι., ή ερευνητών από ερευνητικά κέντρα. 

Με απόφαση της Ε.Δ.Ε. και της Συνέλευσης του Τμή¬ 
ματος, η οποία λαμβάνεται ύστερα από εισήγηση του 
Διευθυντή του Δ.Π.Μ.Σ., δύναται να καλούνται από την 
ημεδαπή ή την αλλοδαπή, ως επισκέπτες, καταξιωμένοι 
επιστήμονες που έχουν θέση ή προσόντα καθηγητή ή 
ερευνητή σε ερευνητικό κέντρο, επιστήμονες αναγνω¬ 
ρισμένου κύρους με εξειδικευμένες γνώσεις ή σχετική 
εμπειρία στο γνωστικό αντικείμενο του Δ.Π.Μ.Σ., για την 
κάλυψη εκπαιδευτικών αναγκών του Δ.Π.Μ.Σ.. Η πρό¬ 
σκληση επισκέπτη από την αλλοδαπή πραγματοποιείται 
μόνον εφόσον του ανατίθεται διδασκαλία, με τη διαδι¬ 
κασία κατά τα ισχύοντα για την ανάθεση διδασκαλίας 
στα μέλη Δ.Ε.Π. του Ιδρύματος. Ο ανωτέρω περιορισμός 
δεν ισχύει εφόσον ο καλούμενος διδάσκει εθελοντικά, 
χωρίς αμοιβή, αποζημίωση ή άλλη οικονομική απολαβή, 
σύμφωνα με τα οριζόμενα στην υποπαράγραφο Δ9 της 
παρ. Δ' του άρθρου 2 του ν. 4336/2015. 

Για το κάθε μάθημα ορίζεται Υπεύθυνος Καθηγητής 
Μαθήματος που έχει την ευθύνη του σχεδιασμού, της 
επικαιροποιήσης, της εποπτείας, της διδασκαλίας και 
τη διεξαγωγή της αξιολόγησηςτου μαθήματος. Σε περί¬ 
πτωση που δημιουργούνται περισσότερα από ένα τμήμα 
για το ίδιο μάθημα ο Υπεύθυνος Καθηγητής Μαθήματος 
μπορεί να αναθέσει μέρος ή εξ ολοκλήρου τη διδασκαλία 
και αξιολόγηση του μαθήματος σε μέλος ΔΕΠ με τις ισχύ- 
ουσες προϋποθέσεις που ορίζονται παραπάνω, ωστόσο 
την ευθύνη του σχεδιασμού, της επικαιροπο;ίησης και 
της εποπτείας τη διατηρεί ο Υπεύθυνος Καθηγητής του 
Μαθήματος. Επιπλέον, ο Υπεύθυνος Καθηγητής Μαθή¬ 
ματος μπορεί να προσκαλεί για κάποια θεματική ενότητα 
του μαθήματος επιστήμονες με αναγνωρισμένου κύρους 
ή με εξειδικευμένες γνώσεις ή/και σχετική εμπειρία στο 
γνωστικό αντικείμενο της θεματικής ενότητας να διδά¬ 
ξουν, εφόσον οι καλούμενοι διδάσκουν εθελοντικά, χω¬ 
ρίς αμοιβή και είναι κάτοχοι Διδακτορικού Διπλώματος 
ή είναι υποψήφιοι Διδάκτορες και κάτοχοι Δ.Μ.Π.Σ. Στην 
παραπάνω περίπτωση οι προσκεκλημένοι επιστήμονες 
έχουν την ευθύνη για την υποβολή πλάνου μαθήματος 
της θεματικής ενότητας τουλάχιστον 5 ημέρες πριν τη 
διεξαγωγή της διδασκαλίας του μαθήματος, ενώ την ευ¬ 
θύνη της εποπτείας της συγκεκριμένης θεματική ενό¬ 
τητας του μαθήματος την έχει ο Υπεύθυνος Καθηγητής 

Μαθήματος που αξιολογεί το πλάνο μαθήματος του προ¬ 
σκεκλημένου επιστήμονα. Επίσης, στην παραπάνω πε¬ 
ρίπτωση ο Υπεύθυνος Καθηγητής Μαθήματος διενεργεί 
τις εξετάσεις του μαθήματος και βαθμολογείτο μάθημα. 

4.2 ΥΠΟΧΡΕΩΣΕΙΣ ΔΙΔΑΣΚΟΝΤΩΝ 

Οι υποχρεώσεις των διδασκόντων περιλαμβάνουν 
τη διδασκαλία των μαθημάτων, την αξιολόγηση των 
φοιτητών σε εξετάσεις και εξεταστικές διαδικασίες, την 
επίβλεψη διπλωματικών εργασιών, την παροχή συμβου¬ 
λευτικού έργου προς τους φοιτητές, καθώς και τη συμμε¬ 
τοχή σε συνεδριάσεις των οργάνων του Δ.Π.Μ.Σ. και σε 
επίσημες τελετές. Κάθε διδάσκων είναι υποχρεωμένος 
να τηρεί πιστά το ωρολόγιο πρόγραμμα του μαθήματος. 
Διενεργεί τον έλεγχο των παρουσιών, καθορίζει το περι¬ 
εχόμενο του μαθήματος στα πλαίσια της ακαδημαϊκής 
ελευθερίας και των σύγχρονων εξελίξεων στον επιστη¬ 
μονικό τομέα του μαθήματος. Ο διδάσκων δεν μπορεί 
να αναθέτει σε άλλους τη συστηματική διδασκαλία του 
μαθήματος του. Έχει το δικαίωμα να καλεί ομιλητές, επι¬ 
στήμονες με ειδική γνώση πάνω σε κάποιο συγκεκριμένο 
γνωστικό αντικείμενο (όπως ορίζεται στην 4.1), όχι όμως 
να τον υποκαθιστούν πλήρως. Ο διδάσκων οφείλει να 
τηρεί ώρες γραφείου για την απρόσκοπτη συνεργασία με 
τους φοιτητές. Να συντάσσει το αναλυτικό πρόγραμμα 
του μαθήματος με την εβδομαδιαία ύλη, τη βιβλιογρα¬ 
φία, τυχόν ασκήσεις και εργασίες προς τους φοιτητές και 
τους βαθμούς κάθε εξεταστικής περιόδου. Ο διδάσκων 
οφείλει να σέβεται τις αποφάσεις των οργάνων και βέ¬ 
βαια την ακαδημαϊκή δεοντολογία. 

Επιπλέον, ο/η κάθε διδάσκων/ουσα υποχρεούται να: 

1. Να κατανοεί τη βασική αρχή ότι επίκεντρο ενός 
σύγχρονου μεταπτυχιακού προγράμματος είναι η υπό 
διαμόρφωση προσωπικότητα του υποψηφίου επιστή¬ 
μονα και ο σεβασμός της χωρίς όρους και διακρίσεις. 

2. Να προασπίζει την αξία και το κύρος της επιστη¬ 
μονικής και ερευνητικής διαδικασίας, οριοθετώντας με 
σαφήνεια προς κάθε κατεύθυνση την ενδεδειγμένη πο¬ 
ρεία κατάκτησης της επιστημονικής γνώσης μέσα από 
εργώδη αναζήτηση και μελέτη. 

3. Να προεκτείνει διαρκώς τις γνωστικές του δυνατό¬ 
τητες στον ευρύτερο χώρο των συναφών επιστημονικών 
πεδίων, προκειμένου να είναι σε θέση να προσφέρει σύν¬ 
θετη και διεπιστημονική σύγχρονη γνώση. 

4. Να είναι προσιτός, ήρεμος και συνεργάσιμος με 
τους μεταπτυχιακούς φοιτητές και να παρέχει χωρίς δι¬ 
ακρίσεις τις γνώσεις και τις εμπειρίες του στο βωμό της 
επιτυχούς πορείας των υποψηφίων νέων επιστημόνων 
στις σπουδές τους. 

5. Να παρουσιάζει σαφές σχέδιο μαθήματος με οδη¬ 
γίες, βιβλιογραφία και εμπλουτισμένο θεματολόγιο 
σύμφωνα με τη διεθνή πρακτική, ώστε η διδακτέα ύλη 
να καλύπτει επαρκώς τις επιστημονικές απαιτήσεις του 
αντικειμένου. 

6. Να διευκολύνει τους μεταπτυχιακούς φοιτητές στην 
επικοινωνία τους με όλους τους διδάσκοντες και αν είναι 
δυνατόν με τις ερευνητικές τους δραστηριότητες για να 
αποκτούν πρόσθετες πολύπλευρες εμπειρίες από επι¬ 
στήμονες διαφορετικών γνωστικών αντικειμένων. 

7. Να υποδεικνύει την αναγκαιότητα της μεθοδικής 
προετοιμασίας και του σχεδιασμού της επιστημονικής 
έρευνας που απαιτεί το πρόγραμμα, με γνώμονα την 


επιτυχή έκβασή της αλλά και την προοπτική παραγωγής 
αποτελεσμάτων υψηλής στάθμης. 

8. Να συμμετέχει ως επιβλέπων καθηγητής ενεργά 
στην οργάνωση της παρουσίασηςτης ερευνητικής πρό¬ 
τασης/πρωτοκόλλου, κάθε μεταπτυχιακού φοιτητή, με 
στόχο τον έλεγχο των δυνατοτήτων και προοπτικών 
της έρευνας και τη βελτίωση των μεθοδολογικών της 
απαιτήσεων. 

9. Να οργανώνει συζήτηση των αποτελεσμάτων των 
εξετάσεων ή εργασιών, με στόχο τη μεγιστοποίηση της 
μάθησης μέσα από τον εντοπισμό των λαθών και την 
παραδειγματική παρουσίαση εξαίρετων επιδόσεων. 

10. Να επιτρέπει τη δυνατότητα της αυτο-αξιολόγησης 
και της ετερο-αξιολόγησης με στόχο την καλλιέργεια της 
αντικειμενικότητας της κρίσης και την απόκτηση εμπει¬ 
ριών συνυπευθυνότητας και αυτοκριτικής. 

11. Να ανακοινώνει τα αποτελέσματα εξετάσεων, ερ¬ 
γασιών και άλλων αξιολογήσεων εντός 30 εργάσιμων 
ημερών από την ημέρα διεξαγωγής τους και να επιτρέπει 
την πρόσβαση κάθε μεταπτυχιακού φοιτητή στα γραπτά 
του μετά τη διόρθωση. 

12. Να έχει την τελική ευθύνη της επιλογής του θέμα¬ 
τος έρευνας για κάθε έναν από τους υπό επίβλεψη μετα¬ 
πτυχιακούς φοιτητές του και να εξαντλεί τις δυνατότητες 
επιτυχούς έκβασής της, ανεξάρτητα από τον υπόλοιπο 
φόρτο εργασίας. 

13. Να ενημερώνει τη Συντονιστική Επιτροπή του 
Δ.Π.Μ.Σ. σε περίπτωση που για οποιαδήποτε λόγο αδυ¬ 
νατεί να αναλάβει την επίβλεψη ενός μεταπτυχιακού 
φοιτητή, ώστε η επίβλεψη να ανατίθεται σε άλλον δι¬ 
δάσκοντα ή σε ειδική συμβουλευτική επιτροπή. 

4.3 ΕΠΙΛΟΓΗ ΔΙΔΑΣΚΟΝΤΩΝ 

Η επιστημονική επάρκεια, η συνάφεια της ειδικότητας, 
η εμπειρία, η καταλληλότητα και η αποτελεσματικότητα 
υπερτερούν της ιεραρχικής θέσης. Εφόσον ικανοποιού¬ 
νται τα παραπάνω κριτήρια που είναι αναγκαία, η επιλο¬ 
γή διδασκόντων γίνεται δίνοντας προτεραιότητα στα 
μέλη ΔΕΠ των δυο Τμημάτων που συνδιοργανώνουν 
το Δ.Μ.Π.Σ. 

5. ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΕΠΙΛΟΓΗΣ ΕΙΣΑΚΤΕΩΝ 

5.1 ΑΡΙΘΜΟΣ ΕΙΣΑΚΤΕΩΝ 

Ο αριθμός των εισακτέων κατά έτος στο Δ.Π.Μ.Σ. ορί¬ 
ζεται κατά ανώτατο όριο σε είκοσι (20) μεταπτυχιακούς 
φοιτητές. Σε περίπτωση ισοψηφίας υποψηφίων αυξάνε¬ 
ται ο αριθμός των εισακτέων προκειμένου να εισαχθεί 
και ο τελευταίος ισοψηφών. 

5.2 ΚΑΤΗΓΟΡΙΕΣ ΠΤΥΧΙΟΥΧΩΝ ΠΟΥ ΓΙΝΟΝΤΑΙ 
ΔΕΚΤΟΙ - ΠΡΟΫΠΟΘΕΣΕΙΣ ΣΥΜΜΕΤΟΧΗΣ - ΠΟΣΟΤΙΚΑ 
ΚΡΙΤΗΡΙΑ ΕΠΙΛΟΓΗΣ 

Παρακάτω παρουσιάζονται αναλυτικά οι κατηγορίες 
φοιτητών που γίνονται αποδεκτοί στον Δ.Μ.Π.Σ., καθώς 
και οι σχετικές προϋποθέσεις. 

5.2.1. ΚΑΤΗΓΟΡΙΕΣ ΠΤΥΧΙΟΥΧΩΝ ΠΟΥ ΓΙΝΟΝΤΑΙ ΔΕ¬ 
ΚΤΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Στο Δ.Π.Μ.Σ. γίνονται δεκτοί μετά από επιλογή πτυ- 
χιούχοι των Τμημάτων Νοσηλευτικής της ημεδαπής ή 
ομοταγών αναγνωρισμένων ιδρυμάτων της αλλοδαπής, 
εφόσον προσκομίσουν αναγνώριση ισοτιμίας του τίτ¬ 
λου τους από τον ΔΟΑΤΑΠ. Κατ'εξαίρεση γίνονται δεκτοί 
απόφοιτοι Α.Ε.Ι. των οποίων συνεκτιμάται η αποδεδειγ¬ 
μένη επαγγελματική και ερευνητική εμπειρία τους στη 
Νοσηλευτική. 

5.2.2 ΚΡΙΤΗΡΙΑ ΕΠΙΛΟΓΗΣ 

Οι υποψήφιοι του Δ.Π.Μ.Σ. συμπληρώνουν εμπρόθε¬ 
σμα αίτηση στη γραμματεία του Δ.Π.Μ.Σ., εκπρόθεσμες 
αιτήσεις δεν γίνονται δεκτές. Παράλληλα με την αίτηση 
καταθέτουν και αντίγραφα των δικαιολογητικών που 
υποστηρίζουν τα αναγραφόμενα στην αίτησή τους. Η 
υποβολή της αίτησης και των συναφών δικαιολογητικών 
μπορούν να υποβληθούν προσωπικώς ή εξ αποστάσεως 
μέσω ηλεκτρονικού ταχυδρομείου, και στις δυο περι¬ 
πτώσεις είναι ευθύνη το υποψηφίου να ζητήσει αριθμό 
πρωτοκόλλου και υποχρέωση της Γραμματείας να εκδώ- 
σει και να παραδώσειτο σχετικό αριθμό πρωτοκόλλου. 

Τα κριτήρια επιλογής των υποψηφίων γίνονται γνωστά 
στους υποψηφίους με την προκήρυξη του Δ.Π.Μ.Σ. και 
συνοπτικά περιλαμβάνουν: 

1. Πτυχίο Νοσηλευτικής 

2. Αποδεδειγμένη γνώση της Αγγλικής γλώσσας σε 
τουλάχιστον επίπεδο Β2 

3. Γενικός βαθμός πτυχίου 

4. Ερευνητική εμπειρία 

5. Συγγραφική εμπειρία 

6. Εμπειρία παρουσίασης σε επιστημονικά συνέδρια 

7. Εργασιακή εμπειρία 

8. Προσωπική συνέντευξη (συμπληρωματικά). 

9. Για τους αλλοδαπούς φοιτητές η πολύ καλή γνώση 
της ελληνικής γλώσσας αποδεικνύεται με πιστοποιητικό 
γλωσσομάθειας στα Ελληνικά του ΥΠΕΠΘ ή άλλων φο¬ 
ρέων αναγνωρισμένων από τον ΑΣΕΠ. 

Τα πρώτα δυο (2) κριτήρια, ί) Πτυχίο Νοσηλευτικής 
και Μ) Αποδεδειγμένη γνώση της Αγγλικής γλώσσας σε 
τουλάχιστον επίπεδο Β2, αποτελούν προαπαιτούμενα 
για τη δυνατότητα συμμετοχής στις περαιτέρω διαδικα¬ 
σίες επιλογής. Έλλειψη των ανωτέρω προαπαιτουμένων, 
οδηγεί σε αποκλεισμό από περαιτέρω κρίση για επιλο¬ 
γή φοίτησης στο Δ.Π.Μ.Σ. Σε εξαιρετικές περιπτώσεις 
μπορεί το Πτυχίο Νοσηλευτικής να αντικατασταθεί από 
αποδεδειγμένη επαγγελματική και ερευνητική εμπειρία 
στη Νοσηλευτική επιστήμη (εφόσον ο υποψήφιος είναι 
απόφοιτος Α.Ε.Ι.) και σε εξαιρετικές περιπτώσεις μπορεί 
να αντικατασταθεί η Βεβαίωση Αγγλικών τουλάχιστον 
Β2 με απόδειξη ότι η αγγλική γλώσσα αποτελεί μητρική 
γλώσσα του υποψηφίου ή με απόδειξη ότι ο υποψήφιος 
είναι απόφοιτος αγγλόφωνου δευτεροβάθμιου ή τριτο¬ 
βάθμιου ιδρύματος. 

5.3 ΔΙΑΔΙΚΑΣΙΑ ΕΠΙΛΟΓΗΣ 

Η διαδικασία επιλογής των φοιτητών έχει ως ακολούθως: 

Η ΕΔΕ με εισήγηση της ΣΕ του Δ.Π.Μ.Σ. ορίζει μέχρι 31 
Μάίου κάθε ακαδημαϊκού έτους τον αριθμό εισακτέων 
μεταπτυχιακών φοιτητών για το επόμενο ακαδημαϊκό 
έτος. Το ανώτατο όριο του αριθμού εισακτέων είναι 20. 

Διευθυντής Μεταπτυχιακών Σπουδών καταχωρεί στην 


ιστοσελίδα του Δ.Μ.Π.Σ., και με ταυτόχρονη καταχώρηση 
στις ιστοσελίδες των δυο Ιδρυμάτων που συνδιοργανώ- 
νουν το Δ.Π.Μ.Σ. πρόσκληση εκδήλωσης ενδιαφέροντος. 
Αυτή περιλαμβάνει τις προϋποθέσεις υποβολής υπο¬ 
ψηφιοτήτων, τα δικαιολογητικά που πρέπει να υποβλη¬ 
θούν και την καταληκτική ημερομηνία υποβολής τους. 
Η τελευταία θα πρέπει να εκτείνεται χρονικά με τέτοιο 
τρόπο, ώστε να επιτρέπει φοιτητές που αποφοιτούν την 
περίοδο του Ιουνίου να υποβάλλουν αιτήσεις. 

Οι ενδιαφερόμενοι καλούνται να υποβάλλουν: 

13.2.1 Αίτηση υποψηφιότητας 

13.2.2 Αναλυτικό βιογραφικό σημείωμα ((IV) 

13.2.3 Αντίγραφο πτυχίου ή βεβαίωση του οικείου Τμή¬ 
ματος που να πιστοποιεί ότι για την λήψη του πτυχίου 
απομένει περιορισμένος αριθμός μαθημάτων (μέχρι 2 
ή 3 εξαμηνιαία μαθήματα) [στη δεύτερη περίπτωση, 
εάν ο υποψήφιος επιλεγεί για φοίτηση στο Δ.Π.Μ.Σ., θα 
πρέπει να έχει ολοκληρώσει τις προπτυχιακές σπουδές 
και να έχει λάβει το πτυχίο του πριν την εγγραφή του 
στο Δ.Π.Μ.Σ.] 

Βεβαίωση αναγνώρισης ισοτιμίας ή και αντιστοιχίας 
του πτυχίου από το ΔΟΑΤΑΠ (σε περίπτωση αποφοίτων 
Τμημάτων ΑΕΙ του εξωτερικού) 

Πιστοποιητικό γνώσης της Αγγλικής γλώσσας τουλά¬ 
χιστον επιπέδου Β2 

Υποστηρικτικό υπόμνημα: οι υποψήφιοι χρειάζεται να 
ετοιμάσουν και να υποβάλλουν υποστηρικτικό υπόμνη¬ 
μα που θα αναφέρουν με λεπτομέρεια τους λόγους για 
τους οποίους αιτούνται να συμμετάσχουν στο Δ.Π.Μ.Σ. 
και πως θα τους είναι χρήσιμο το Δ.Π.Μ.Σ. στην επιστη¬ 
μονική και επαγγελματική τους πορεία. 

Κάθε άλλο στοιχείο που κατά τη γνώμη του υποψηφίου 
θα επιτρέψει την πληρέστερη αξιολόγησή του. 

Η επιλογή των υποψηφίων γίνεται μετά από αξιολό¬ 
γηση του φακέλου υποψηφιότητας και διεξαγωγή συνέ¬ 
ντευξης. Συγκεκριμένα, όλες οι αιτήσεις υποψηφίων υφί- 
στανται μια αρχική αξιολόγηση για το αν οι υποψήφιοι 
έχουν όλα τα απαιτούμενα δικαιολογητικά, όπως προσ¬ 
διορίζονται από τις πληροφορίες της αίτησης. Μόνο 
αιτήσεις που διαθέτουν πληρότητα στοιχείων και δικαι- 
ολογητικών θα συνεχίσουν για περαιτέρω αξιολόγηση. 
Ελλιπείς αιτήσεις θα απορρίπτονται, δίχως περαιτέρω 
ενημέρωση των υποψηφίων, καθώς και οι αιτήσεις των 
οποίων οι υποψήφιοι δεν πληρούν τα κριτήρια εισόδου 
στο Δ.Π.Μ.Σ 

Οι πλήρεις αιτήσεις θα αξιολογούνται περαιτέρω με 
βάση Α) Ακαδημαϊκά/ερευνητικά κριτήρια, Β) Επαγγελ¬ 
ματικά και Γ) Συνέντευξη. 

Συγκεκριμένα τα ακόλουθα κριτήρια και μοριοδότηση 
εφαρμόζονται: 


Κριτήρια 

Μόρια 

Παράδειγμα 

Βαθμός συναφούς Πτυχίου (Πτυχίο 
ΝοσηλευτικήςΤΕΙ ή Πανεπιστημίου) 

Πολλαπλασιάζεται ο βαθμός Πτυχίου με το 2 για να 
εξαχθούν τα μόρια 

Βαθμός Πτυχίο 
8.4x2= 16.8 

Υποψήφιοι που έχουν και δεύτερο 
πτυχίο από Σχολή Υγείας ή ΣΕΥΠ 

2 


Υποψήφιοι που έχουν άλλο συναφές 
μεταπτυχιακό/ διδακτορικό τίτλο 

4 


Υποψήφιοι που έχουν συναφή 
εργασιακή εμπειρία 

Θα απονέμονται 0.1 μόριο για κάθε μήνα εργασίας με 
το μέγιστο των 5 μόρια 

Εργαζόμενος 
με 12 μήνες 
εργασίας χ 0.1 
= 1.2 μόρια 

Υποψήφιοι που έχουν δημοσίευση σε 
Διεθνή επιστημονικά περιοδικά 

Για κάθε δημοσίευση πρώτο όνομα 10 μόρια, για όχι 
πρώτο όνομα 7 μόρια 


Υποψήφιοι που έχουν δημοσίευση σε 
Ελληνικά επιστημονικά περιοδικά 

Για κάθε δημοσίευση πρώτο όνομα 6 μόρια, για όχι 
πρώτο όνομα 4 μόρια 


Υποψήφιοι που έχουν παρουσίαση σε 
Διεθνές Συνέδριο 

Για κάθε προφορική παρουσίαση πρώτο όνομα 

4 μόρια, για όχι πρώτο όνομα 3 μόρια. Για κάθε 
αναρτημένη ανακοίνωση (ρο5ΐθή παρουσίαση πρώτο 
όνομα 2 μόρια, για όχι πρώτο όνομα 1.5 μόρια 


Υποψήφιοι που έχουν παρουσίαση σε 
Διεθνές Συνέδριο 

Για κάθε προφορική παρουσίαση πρώτο όνομα 

2 μόρια, για όχι πρώτο όνομα 1.5μόρια.Για κάθε 
αναρτημένη ανακοίνωση (ροίΐθΓ) παρουσίαση πρώτο 
όνομα 1 μόρια, για όχι πρώτο όνομα 0.5 μόρια 


Ξένη γλώσσα - Αγγλικά επίπεδο ^2 

12 


Ξένη γλώσσα - Αγγλικά επίπεδο Β2 

6 

* (αγγλικά σε επίπεδο Β2 είναι σύμφωνα με το υπ. 
αριθ.: 2508/2017 ΦΕΚ το ελάχιστο απαιτούμενο για 
την αποδοχή στο ΜΠΣ, δίχως αυτό δεν είναι δυνατή η 
εισαγωγή στο ΜΠΣ) 


Γνώση Υπολογιστών 

1 


Προσωπική συνέντευξη 

Ακολουθεί την αξιολόγηση του φακέλου 

Σπυείωσπ Α: Από το σύνολο των αιτούντων ο υένιστος 
αριθμός που θα προσκληθεί για συνέντευξη είναι 

30, δηλαδή οι 30 πρώτοι στην κατάταξη με βάση την 
παραπάνω μοριοδότηση. 

Σπυείωσπ Β:Το υένιστο αοιθυό υοοίων που υποοεί η 
συνέντευξη να επιτύχει είναι 15 

Σπυείωσπ Γ: Η συνέντευξη θα βασιστεί στη 
συλλογιστική που παρουσιάζεται στο Εγχειρίδιο - 
Οδηγό για τη Διεξαγωγή της Δομημένης Συνέντευξης 
του Υπουργείου Διοίκησης και Ανασυγκρότησης 
Γιΐΐο://νννννν.Γηίη3άηΊίη.αον.αΓ/ννο-εοηΐθηΐ/ 

υοΙο305/87 17 3ίΙ.ράί 



5.4 ΔΙΑΔΙΚΑΣΙΑ ΑΝΑΚΟΙΝΩΣΗΣ ΕΠΙΛΟΓΗΣ ΕΙΣΑΚΤΕΩΝ 
Ο πίνακας επιτυχόντων επικυρώνεται από τη Σ.Ε. και 
την ΕΔΕ. Η ΕΔΕ αποφασίζει για το χρόνο δημοσίευσης 
σχετικής ανακοίνωσης στην ιστοσελίδα του Δ.Π.Μ.Σ. και 
στις ιστοσελίδες του Πανεπιστημίου Ιωαννίνων και του 
Τ.Ε.Ι. Ηπείρου. Η ανακοίνωση θα γίνεται τουλάχιστον ένα 
(1) μήνα πριν την έναρξη των μαθημάτων. Οι επιτυχόντες 
ενημερώνονται εγγράφως (με ηλεκτρονικό ταχυδρομείο) 
για την επιλογή τους στο Δ.Π.Μ.Σ. και προσδιορίζεται 
και η καταληκτική ημερομηνία αποδοχής της θέσης και 
προσκόμισης των γνήσιων εγγράφων και πτυχίων για 
επίδειξη στη Γραμματεία του Τμήματος. Η καταληκτική 
ημερομηνία αποδοχής της θέσης ορίζεται τουλάχιστον 
δέκα (10) ημέρες πριν την έναρξη των μαθημάτων. Σε 
περίπτωση που κάποιος επιλεχθείς εισακτέος δεν κάνει 
αποδεκτή τη θέση στο Δ.Μ.Π.Σ., έως την καταληκτική 
ημερομηνία, η ΕΔΕ, εντός των 10 ημερών μέχρι την έναρ¬ 
ξη των μαθημάτων διερευνά τη δυνατότητα ανάθεσης 
και αποδοχής της θέσης στο Δ.Μ.Π.Σ. στον επόμενο στον 
κατάλογο της αξιολογικής κατάταξης υποψηφίων. 

6. ΘΕΜΑΤΑ ΦΟΙΤΗΣΗΣ 

6.1 ΕΓΓΡΑΦΗ ΦΟΙΤΗΤΗ ΣΤΟ ΠΜΣ 
Η φοιτητική ιδιότητα αποκτάται με την εγγραφή στο 
Δ.Π.Μ.Σ. Όλοι οι φοιτητές υποχρεούνται να είναι πλή¬ 
ρους φοίτησης και υποχρεούνται να εγγραφούν μέχρι 
τέλους Οκτωβρίου. Κάθε εισακτέος λαμβάνει γνώση 
του Οδηγού Σπουδών και Κανονισμού Λειτουργίας του 
Δ.Π.Μ.Σ. και δηλώνει εγγράφως κατά την εγγραφή του 
στο πρόγραμμα ότι αποδέχεται τους κανόνες λειτουργίας 


του Δ.Π.Μ.Σ. Τα απαιτούμενα δικαιολογητικά για την εγ¬ 
γραφή ενός φοιτητή αναφέρονται στον παρόντα Οδηγό 
Σπουδών και Κανονισμό Λειτουργίας του Δ.Π.Μ.Σ. Κατά 
την εγγραφή στο Δ.Π.Μ.Σ., η γραμματεία εκδίδει βεβαί¬ 
ωση σπουδών με βάση την οποία ο φοιτητής μπορεί να 
αποκτήσει πρόσβαση σε υπηρεσίες του Πανεπιστημίου 
Ιωαννίνων, όπως κάρτα βιβλιοθήκης, λογαριασμό ηλε¬ 
κτρονικού ταχυδρομείου στο διαδίκτυο, φοιτητικό ταυ¬ 
τότητα (πάσο) κ.λπ. 

6.2 ΑΝΑΘΕΣΗ ΣΥΜΒΟΥΛΟΥ ΣΠΟΥΔΩΝ 

Σε κάθε μεταπτυχιακό φοιτητή του Δ.Π.Μ.Σ. και στην 
αρχή της φοίτησής του ανατίθεται, με απόφαση της ΣΕ, 
ως Σύμβουλος Σπουδών ένας διδάσκων του Δ.Π.Μ.Σ. 
Κατά τη διάρκεια των σπουδών, ο σύμβουλος συνερ¬ 
γάζεται και κατευθύνει το μεταπτυχιακό φοιτητή στην 
επιλογή των καταλληλότερων μαθημάτων - εκτός των 
υποχρεωτικών - σύμφωνα με τα ενδιαφέροντα και τους 
στόχους του. Επίσης παρακολουθεί την εν γένει πορεία 
του μεταπτυχιακού φοιτητή στο Δ.Π.Μ.Σ., συμπεριλαμ- 
βανομένης της κάλυψης των προαπαιτήσεων όπου χρει¬ 
άζεται. Ο σύμβουλος δεν ταυτίζεται κατ' ανάγκη με τον 
επιβλέποντα της μεταπτυχιακής εργασίας. Ως σύμβουλοι 
μπορούν να οριστούν κατ' αρχάς όλα τα μέλη ΔΕΠ που 
διδάσκουν στο Δ.Π.Μ.Σ. 

6.3 ΑΝΩΤΑΤΗ ΔΙΑΡΚΕΙΑ ΦΟΙΤΗΣΗΣ ΚΑΙ ΔΙΑΔΙΚΑΣΙΑ 
παράτασης 

Η χρονική διάρκεια φοίτησης δεν μπορεί να είναι μεγα¬ 
λύτερη του διπλάσιου χρόνου του Δ.Π.Μ.Σ. όπως αυτός 
προβλέπεται από το πρόγραμμα σπουδών του Δ.Π.Μ.Σ. 

Σε περίπτωση υπέρβασης του ανώτατου ορίου στη διάρ¬ 
κεια φοίτησης, ο μεταπτυχιακός φοιτητής διαγράφεται 
από το Δ.Π.Μ.Σ. με ευθύνη της ΣΕ (βλ. σε συνδυασμό με 
ενότητα 3.3). 

6.4 ΑΝΑΣΤΟΛΗ ΦΟΙΤΗΣΗΣ 

Κάθε μεταπτυχιακός φοιτητής έχει το δικαίωμα να ζη¬ 
τήσει (άπαξ) άδεια αναστολής της παρακολούθησης των 
μαθημάτων ή της εκπόνησης της διπλωματικής εργασίας. 
Η άδεια δεν μπορεί να είναι μεγαλύτερης διάρκειας του 
ημερολογιακού έτους. Η ελάχιστη διάρκεια της αναστο¬ 
λής δεν μπορεί να είναι μικρότερη του ενός ακαδημαϊκού 
εξαμήνου, εκτός κι αν ο φοιτητής έχει ολοκληρώσει επι- 
τυχώς τα απαιτούμενα μαθήματα του Δ.Π.Μ.Σ. και βρί¬ 
σκεται στη διαδικασία εκπόνησης της διπλωματικής ερ¬ 
γασίας στην οποία περίπτωση δεν υπάρχει ελάχιστο όριο. 
Η άδεια αναστολής υποβάλλεται στη ΓΣΕΣ και εγκρίνεται 
από αυτήν. Το χρονικό διάστημα που αντιστοιχεί στην 
αναστολή φοίτησης δεν προσμετράται στη διάρκεια 
φοίτησης. Για να γίνει δεκτή όμως η άδεια αναστολής 
θα πρέπει το σχετικό αίτημα να υποβληθεί πριν από την 
παρέλευση του ανώτατου ορίου στη διάρκεια φοίτησης. 

6.5 ΔΗΛΩΣΗ ΜΑΘΗΜΑΤΩΝ 

Καθ' όλη τη διάρκεια των σπουδών του και πριν την 
έναρξη κάθε ακαδημαϊκού εξαμήνου ο φοιτητής θα υπο- 
χρεούται να υποβάλει ηλεκτρονικά δήλωση μαθημάτων. 
Στη δήλωση περιλαμβάνονται όλα τα μαθήματα που θα 
παρακολουθήσει και οι δραστηριότητες στις οποίες θα 
συμμετάσχει (π.χ. εκπόνηση διπλωματικής εργασίας) στο 
αντίστοιχο εξάμηνο. 

6.6 ΔΙΑΓΡΑΦΗ ΦΟΙΤΗΤΗ ΑΠΟ ΤΟ Δ.Π.Μ.Σ. 

Διαγραφή φοιτητή από το Δ.Π.Μ.Σ. γίνεται, όταν υπάρ¬ 
χει υπέρβαση της ανώτατης διάρκειας φοίτησης. Αν ο 
φοιτητής υποπέσει σε πειθαρχικό παράπτωμα, η υπόθε¬ 
ση ανατίθεται στο Πειθαρχικό Συμβούλιο του Ιδρύματος 
το οποίο και μπορεί να αποφασίσει την οριστική διαγρα¬ 
φή του φοιτητή. Σε περιπτώσεις ανεπαρκούς φοίτησης 
ή μη συμμόρφωσης του φοιτητή με τα προβλεπόμενα 
από τον Οδηγό Σπουδών και Κανονισμό Λειτουργίας του 
Δ.Π.Μ.Σ., μπορεί να αποφασιστεί από την ΕΔΕ διαγραφή 
του φοιτητή από το Δ.Π.Μ.Σ. μετά από εισήγηση της ΣΕ 
και του εκπαιδευτικού συμβούλου. Εφόσον το παράπτω¬ 
μα δεν είναι πειθαρχικό, μπορεί να χορηγηθεί στον φοι¬ 
τητή, μετά από αίτηση του, βεβαίωση παρακολούθησης 
των μαθημάτων τα οποία ολοκλήρωσε επιτυχώς, πριν 
τη διαγραφή του. 

6.7 ΕΞΕΤΑΣΕΙΣ ΚΑΙ ΒΑΘΜΟΛΟΓΗΣΗ 

Η αξιολόγηση των φοιτητών για κάθε μάθημα γίνεται 
από τους διδάσκοντες με βάση εργασίες η/και την τελι¬ 
κή (γραπτή ή προφορική) εξέταση. Ο τρόπος εξέτασης, 
βαθμολογίας, συμμετοχής των εργασιών στον τελικό 
βαθμό κ.λπ. αποφασίζονται από τους διδάσκοντες, αλλά 
σε κάθε περίπτωση καταβάλλεται προσπάθεια για τη 
διασφάλιση διαφάνειας, συνέπειας και αντικειμενικό¬ 
τητας. Εφόσον προβλέπεται σε ένα μάθημα τελική εξέ¬ 
ταση, αυτή πραγματοποιείται δυο φορές το χρόνο: στο 
τέλος του εξαμήνου κατά το οποίο διδάχθηκε και κατά 
τον Σεπτέμβριο/Οκτώβριο. Σε περίπτωση αποτυχίας, ο 
μεταπτυχιακός φοιτητής υποχρεούται να επαναλάβει 
και να παρακολουθήσει το μάθημα στην επόμενη πε¬ 
ρίοδο που αυτό προσφέρεται και μέσα στα πλαίσια του 
ανώτατου χρόνου φοίτησης. Σε περίπτωση αποτυχίας 


και στη δεύτερη επανάληψη του μαθήματος η ΣΕ, μετά 
από συνεκτίμηση της όλης πορείας των σπουδών του, 
εισηγείται στην ΓΣΕΣ τη διαγραφή του φοιτητή (η μέγιστη 
δυνατή συμμετοχή φοιτητή σε εξέταση μαθήματος είναι 
(4) τέσσερις). Οι διδάσκοντες υποχρεούνται να εκδίδουν 
τα αποτελέσματα των εξετάσεων μέσα σε διάστημα 30 
ημερών από την ημέρα εξέτασης. Αν ο διδάσκων αιτιο¬ 
λογημένα αδυνατεί να ανακοινώσει εντός 30 ημέρες τη 
βαθμολογία, ενημερώνει εγκαίρως, εγγράφως και πριν 
το πέρας των 30 ημερών, τη Γραμματεία του Δ.Π.Μ.Σ. 
και τους φοιτητές, καθώς και δηλώνει την ημέρα που θα 
υποβάλλει τις βαθμολογίες που δεν μπορεί να ξεπερνά 
τις επιπλέον 20 ημέρες 

6.8 ΑΞΙΟΛΟΓΗΣΗ ΜΑΘΗΜΑΤΩΝ ΚΑΙ ΔΙΔΑΣΚΟΝΤΩΝ 
ΑΠΟ ΦΟΙΤΗΤΕΣ 

Λίγο πριν την ολοκλήρωση κάθε μαθήματος, οι μετα¬ 
πτυχιακοί φοιτητές αξιολογούν, τόσο το περιεχόμενο του 
μαθήματος, όσο και το διδάσκοντα με βάση ερωτηματο¬ 
λόγια που συμπληρώνουν. Το σχετικό έντυπο καλύπτει 
το μάθημα ως προς το περιεχόμενο, τον τρόπο διδα¬ 
σκαλίας και το βαθμό συσχέτισης του με τις αρχές, την 
πρακτική και τους στόχους του Δ.Π.Μ.Σ. Η αξιολόγηση 
γίνεται με ευθύνη της ΣΕ διασφαλίζοντας την ανωνυμία. 
Σε περίπτωση που υπάρχουν πολλαπλοί διδάσκοντες σε 
ένα μάθημα, τότε πρέπει να γίνεται αξιολόγηση σε κάθε 
μάθημα (κάθε εβδομάδας), ώστε να αξιολογείται χωρι¬ 
στά κάθε διδάσκων. Τα στοιχεία των ερωτηματολογίων 
γίνονται αντικείμενο επεξεργασίας μετά το τέλος των εξε¬ 
τάσεων από τη ΣΕ και τα αποτελέσματα ανακοινώνονται, 
τόσο στους διδάσκοντες, όσο στους διδασκόμενους του 
Δ.Π.Μ.Σ. με μορφή συνολικής έκθεσης της αξιολόγησης. 

Υπεύθυνος για τη συνολική αξιολόγηση των διδασκό¬ 
ντων είναι ο Διευθυντής του Δ.Π.Μ.Σ. και συμπεριλαμ¬ 
βάνει, τόσο τις αξιολογήσεις των φοιτητών, όσο και την 
απόδοση των διδασκόντων με βάσει προσυμφωνημένα 
κριτήρια, όπως ώρες και ημέρες διδασκαλίας, διδακτι¬ 
κοί/ ερευνητικοί στόχοι κ.λπ.. Σε περίπτωση υστέρησης 
του διδάσκοντα σε αρκετά κριτήρια αξιολόγησης της 
εκπαιδευτικής του επίδοσης, γνωστοποιείται στη ΣΕ και 
η ΣΕ αποφασίζει τις ενέργειες που θα προβεί σε σχέση 
με τον διδάσκοντα. 

6.9 ΣΥΛΛΟΓΙΚΑ ΟΡΓΑΝΑ ΦΟΙΤΗΤΩΝ 

Οι μεταπτυχιακοί φοιτητές ενός Δ.Π.Μ.Σ. και συνολι¬ 
κά του ιδρύματος ορίζουν τα συλλογικά όργανα και τις 
διαδικασίες μέσα από τις οποίες εκλέγουν τους εκπρο¬ 
σώπους τους στα διοικητικά όργανα του Δ.Π .Μ.Σ., όπως 
αυτά προβλέπονται από την κείμενη νομοθεσία. Στην 
ΕΔΕ του Δ.Π.Μ.Σ. συμμετέχουν υποχρεωτικά φοιτητές 
που ανήκουν στο Δ.Π.Μ.Σ. 

7.ΤΙΤΛΟΣ, ΠΑΡΑΡΤΗΜΑ ΔΙΠΛΩΜΑΤΟΣ,ΤΕΛΙΚΟΣ ΒΑΘ¬ 
ΜΟΣ, ΑΠΟΦΟΙΤΗΣΗ 

7.1 ΤΥΠΟΣ ΜΕΤΑΠΤΥΧΙΑΚΟΥ ΔΙΠΛΩΜΑΤΟΣ 

Το κοινό Δ.Π.Μ.Σ. που οργανώνουν και λειτουργούν 
ταΤμήματα Ιατρικήςτου Πανεπιστημίου Ιωαννίνων και 
Νοσηλευτικής του Τ.Ε.Ι. Ηπείρου, απονέμει Μεταπτυ¬ 
χιακό Δίπλωμα Ειδίκευσης (Μ.Δ.Ε.) στη «Νοσηλευτική 
Φροντίδα Ενηλίκων» (Μ5ς - Μβϊϊθγ οί δςίθίτςθ ίπ ΑάυΙΐ 
ΝυΐΈίπςι). Στο Μ.Δ.Ε. που εκδίδεται αναγράφεται το όνομα 
«Πανεπιστήμιο Ιωαννίνων», γίνεται αναφορά και στα δυο 
Τμήματα/ Ιδρύματα που συνδιοργανώνουν το ΜΔΕ και 
αναγράφεται ως ακολούθως: 

ΤΟΥ ΔΙΙΔΡΥΜΑΤΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙ¬ 
ΑΚΩΝ ΣΠΟΥΔΩΝ 

ΝΟΣΗΛΕΥΤΙΚΗ ΦΡΟΝΤΙΔΑ ΕΝΗΛΙΚΩΝ 
ΤΟΥΤΜΗΜΑΤΟΣΙΑΤΡΙΚΗΣΤΗΣ ΣΧΟΛΗΣ ΕΠΙΣΤΗΜΩΝ 
ΥΓΕΙΑΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ ΚΑΙ ΤΟΥ 
ΤΜΗΜΑΤΟΣ ΝΟΣΗΛΕΥΤΙΚΗΣ ΤΗΣ ΣΧΟΛΗΣ ΕΠΑΓΓΕΛ¬ 
ΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ ΤΟΥ ΤΕΙ ΗΠΕΙΡΟΥ 
Με ευθύνη του Διευθυντή του Δ.Π.Μ.Σ. και διοικητι¬ 
κή φροντίδα τουΤμήματοςΙατρικήςτου Πανεπιστημίου 


Ιωαννίνων εκδίδονται έγκαιρα τα ΜΔΕ.Το ΜΔΕ χορηγεί¬ 
ται στην ελληνική γλώσσα. 

Στον πρωτότυπο τίτλο του ΜΔΕ δεν αναγράφεται ο 
βαθμός διπλώματος αριθμητικά αλλά μόνο η κλίμακα 
«Καλώς», «Λίαν Καλώς» ή «Άριστα», που θα εξάγεται ανά¬ 
λογα με τον τελικό βαθμό που έχει προκύψει. Ως προς 
δε τις κλίμακες εφαρμόζονται τα ισχύοντα και στις προ¬ 
πτυχιακές σπουδές, δηλαδή Άριστα (8,50 ως 10), Λίαν 
Καλώς (6.50 ως 8,49), Καλώς (5 ως 6,49). Ο τύπος του 
Μ.Δ.Ε. είναι ο ακόλουθος: 



ΕΛΛΗΝΙΚΗ ΔΗΜΟΚΡΑΤΙΑ 
ΠΑΝΕΠΙΣΤΉΜΙΟ ΙΩΑΝΝΙΝΩΝ 
ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΙΑΤΡΙΚΗΣ 

ΜΕΤΑΠΤΥΧΙΑΚΟΝ ΔΙΠΛΩΜΑ ΕΙΔΙΚΕΥΣΕΩΣ 

ΠΡΥΤΑΝΕΥΟΝΤΟΣ ΕΝ ΤΩ ΕΝ ΙΩΑΝΝΙΝΟΙΣ ΠΑΝΕΠΙΣΤΗΜΙΟ 


ΚΟΣΜΗΤΕΥΟΝΤΟΣ ΔΕ ΕΝ ΤΗ ΤΩΝ ΕΠΙΣΤΗΜΩΝ ΥΓΕΙΑΣ ΣΧΟΛΗ 


Ο 


.ΤΟΥ 


ΕΚ 


ΚΑΙ ΤΗΣ 


ΠΕΡΙ ΤΑΣ ΜΕΤΑΠΤΥΧΙΑΚΑΣ ΣΠΟΥΔΑΣ ΕΝ ΤΩ ΠΑΝΕΠΙΣΤΗΜΙΟ 
ΙΩΑΝΝΙΝΩΝ ΣΠΟΥΔΑΣΑΣ 

ΚΑΙ ΤΑΣ ΝΕΝΟΜΙΣΜΕΝΑΣ ΕΝ ΤΩ ΔΙΑΤΜΗΜΑΊΊΚΩ ΜΕΤΑΠΊΎΧΙΑΚΩ 
ΠΡΟΓΡΑΜΜΑΉ ΕΞΕΤΑΣΕΙΣ 

ΕΥΔΟΚΙΜΟΣ ΥΠΟΣΤΑΣ. ΑΞΙΩΘΕΙΣ ΤΟΥ ΒΑΘΜΟΥ «.» ΕΙΣ ΤΟΥΣ 

ΔΙΠΛΩΜΑΤΟΥΧΟΥΣ ΜΕΤΑΠΤΥΧΙΑΚΗΣ ΕΙΔΙΚΕ ΥΣΕΩΣ 

ΝΟΣΗΛΕΥΤΙΚΗ ΦΡΟΝΤΙΔΑ ΕΝΗΛΙΚΩΝ 


ΤΟΥ ΔΠΔΡΥΜΑΊΊΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ 
ΝΟΣΗΛΕΥΤΙΚΗ ΦΡΟΝΤΙΔΑ ΕΝΗΛΙΚΩΝ 
ΤΟΥ ΤΜΗΜΑΤΟΣ ΙΑΤΡΙΚΗΣ ΤΗΣ ΣΧΟ,λΗΣ ΕΠΙΣΤΗΜΩΝ ΥΓΕΙΑΣ ΤΟΥ 
ΠΑΝΕΠΙΣΤΗΜΙΟΥ ΙΩΑΝΝΙΝΩΝ ΚΑΙ ΤΟΥ ΤΜΗΜΑΤΟΣ ΝΟΣΗΛΕΥΤΙΚΗΣ 
ΤΗΣ ΣΧΟΛΗΣ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ ΤΟΥ ΤΕΙ ΗΠΕΙΡΟΥ 


ΕΝΕΚΡΙΘΗ ΜΗΝΟΣ 


ΕΤΕΙ. 

ΕΓΕΝΕΤΟ ΕΤΕΙ ΔΕΚΑΤΩ 


Η ΓΡΑΜΜΑΤΕΥΣ 


Ο ΠΡΥΤΑΝΙΣ 


Ο ΚΟΣΜΗΤΩΡ 
















20174 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 840/22.05.2018 


7.2 ΤΥΠΟΣ ΠΑΡΑΡΤΗΜΑΤΟΣ ΔΙΠΛΩΜΑΤΟΣ 

Το ΜΔΕ που εκδίδεται συνοδεύεται από το σχετικό 
παράρτημα διπλώματος στο οποίο αναγράφονται όλα 
τα μαθήματα του Δ.Π.Μ.Σ. (με την αντίστοιχη βαθμολο¬ 
γία), το θέμα και ο βαθμός της Μεταπτυχιακής Εργασί¬ 
ας, πληροφορίες σχετικά με την ταυτότητα του κατόχου 
του τίτλου σπουδών, το είδος του τίτλου, το επίπεδο του 
τίτλου, τη λειτουργία του τίτλου και άλλες συμπληρωμα¬ 
τικές πληροφορίες. 

7.3 ΤΕΛΕΤΟΥΡΓΙΚΟ ΑΠΟΦΟΙΤΗΣΗΣ 

Οι πτυχιούχοι του μεταπτυχιακού προγράμματος ει¬ 
δίκευσης ορκίζονται σε τελετή μετά το τέλος του ακα¬ 
δημαϊκού έτους. 

ΥΠΟΛΟΓΙΣΜΟΣ ΤΕΛΙΚΟΥ ΒΑΘΜΟΥ 

Η βαθμολογία των μαθημάτων γίνεται με βάση την 
κλίμακα μηδέν (0) έως δέκα (10). Η παρακολούθηση ενός 
μαθήματος θεωρείται επιτυχής αν ο τελικός βαθμός είναι 
τουλάχιστον πέντε (5). Η αντιστοίχιση της βαθμολογικής 
κλίμακας με το χαρακτηρισμό της επίδοσης του μετα¬ 
πτυχιακού φοιτητή είναι η ακόλουθη: 

8.5 -10: «Άριστα» 

6.5 - 8,4: «Λίαν Καλώς» 

5,0 - 6,4: «Καλώς» 

4,0 - 4,9: «Ανεπαρκώς» 

0,0 - 3,9: «Κακώς» 

Μετά την επιτυχή ολοκλήρωση του Δ.Π.Μ.Σ. ο γενι¬ 
κός βαθμός του Μ.Δ.Ε. προκύπτει από το σταθμισμένο 
μέσο όρο των βαθμών (Β1, Β2,...) των μαθημάτων και 
της μεταπτυχιακής εργασίας με συντελεστές βαρύτη¬ 
τας τις αντίστοιχες πιστωτικές μονάδες (ΠΜ1, ΠΜ2,...). 
Συγκεκριμένα, ο γενικός βαθμός του Μ.Δ.Ε. προκύπτει 
από τον τύπο ΒΑΘΜΟΣ = ([Β1 χ ΠΜ1 ]+ [Β2 χ ΠΜ2]+ [Β3 


χ ΠΜ3]+...) / (Μ1+Μ2+Μ3+...) όπου Βί είναι οι βαθμοί 
των μαθημάτων και της μεταπτυχιακής διπλωματικής 
εργασίας και ΠΜί είναι οι αντίστοιχες πιστωτικές μονάδες 
του κάθε μαθήματος και της διπλωματικής εργασίας, ενώ 
στον παρονομαστή Μί εμφανίζεται το πλήθος των μαθη¬ 
μάτων (η διπλωματική εργασία δεν συμπεριλαμβάνεται 
στα Μί μαθήματα στον παρονομαστή). 

Πρόσβαση στα αρχεία του Προγράμματος Μεταπτυχι¬ 
ακών Σπουδών έχουν μόνο τα μέλη του Διδακτικού Προ¬ 
σωπικού του Προγράμματος, ενώ η έκδοση βεβαιώσεων 
και πιστοποιητικών αποτελεί ευθύνη του Διευθυντή και 
της γραμματείας του Δ.Μ.Π.Σ.. 

8. ΠΟΡΟΙ ΤΩΝ Δ.Π.Μ.Σ. - ΔΙΑΧΕΙΡΙΣΗ ΕΣΟΔΩΝ 

Το παρόν Δ.Π.Μ.Σ. δεν έχει δίδακτρα. Το κόστος του 
ανωτέρου Δ.Μ.Π.Σ. καλύπτεται από τον προϋπολογισμό 
του Πανεπιστημίου Ιωαννίνων ή/και χορηγίες, δωρεές, 
ερευνητικά προγράμματα κ.τ.λ. Με την ολοκλήρωση του 
κάθε ακαδημαϊκού έτος γίνεται οικονομικός απολογι¬ 
σμός με ευθύνη του Διευθυντή του Δ.Μ.Π.Σ. και υπο¬ 
βάλλεται στην Ε.Δ.Ε. προς έγκριση. 

9. ΔΙΑΡΚΕΙΑ ΤΟΥ Δ.Π.Μ.Σ. 

Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2027-2028 (δύο 5ετίες) σύμφωνα με την κείμενη 
νομοθεσία σχετικά με την αξιολόγηση και ανανέωση 
των Π.Μ.Σ. (διατάξεις της παραγράφου 8 του άρθρου 
32 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 7 Μάίου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 

